title: Thomas Chapman

text:
Edith ei suostunut myöntämään Thomasille avioeroa, minkä vuoksi hän joutui valitsemaan tämän ja Sarah Lawrencen väliltä. Chapman päätti jäädä toista lasta odottavan Lawrencen luo ja luopui oikeudestaan perheen sukutilaan nuoremman veljensä hyväksi. Paljastumista seuranneen skandaalin vuoksi Chapman ja Lawrence aloittivat uuden elämän Britannian ja Pohjois-Ranskan syrjäisillä alueilla. Chapman ryhtyi myös käyttämään valenimeä Thomas Lawrence.
Perhe muutti aluksi Tremadogin kylään Caernarfonshireen Pohjois-Walesiin, jossa perheen toinen lapsi Thomas Edward syntyi elokuussa 1888. Sen jälkeen perhe muutti Kirkcudbrightin kaupunkiin Skotlantiin, sieltä vähäksi aikaa Mansaarelle, sitten Saint Helierin kaupunkiin Jerseyn saarelle, Dinardin kaupunkiin Bretagneen ja New Forestin alueelle Hampshireen. Vanhempien lasten lähestyessä kouluikää perhe muutti 1896 Oxfordiin osoitteeseen 2 Polstead Road.


title: Thomas Chapman

text: Perheen valitsemat asuinpaikat sijaitsivat myös lähellä Irlantia, jossa Chapman kävi hoitamassa liikeasioita. Chapman ja Lawrence saivat yhdessä viisi poikaa, joista viimeinen, Arnold Walter, syntyi Oxfordissa 1900. Lähtiessään Irlannista Chapman jätti taakseen suurimman osan varallisuudestaan. Hänen ei kuitenkaan tarvinnut tehdä töitä elääkseen, ja hänen saamillaan tuloilla perhe pystyi elämään keskiluokkaista elämää.


title: Thomas Chapman

text: Chapman vietti poikiensa kanssa runsaasti aikaa ja osoitti mielenkiintoa näiden tekemisiä kohtaan. Hän myös tutustutti nämä vapaa-ajan harrastuksiinsa, kuten ammuntaan, purjehdykseen, polkupyöräilyyn, puutöihin ja valokuvaukseen. Hän oli myös kiinnostunut kirkkoarkkitehtuurista ja muun muassa siirsi kiinnostuksen pojalleen Thomas Edwardille. Lawrence huolehti muun muassa kotitaloustöistä sekä lasten kurinpidosta.


title: Thomas Chapman

text: Thomasista tuli vuonna 1914 perintöjärjestyksessä seitsemäs ja viimeinen Chapman-baronetti. Aatelisarvon periytyminen hänelle oli alun perin epätodennäköistä. Häntä edeltäneen kuudennen Chapman-baronetin Sir Benjamin Chapmanin jälkeen perimysjärjestyksessä oli vuoteen 1870 saakka seuraavana hänen vanhempi veljensä William Chapman. William kuitenkin kuoli ilman perillistä vuonna 1870. Benjaminin kuoltua ilman perillistä 1914 aatelisarvo siirtyi Thomasille.


title: Thomas Chapman

text: Chapman kuoli espanjantautiin 17. huhtikuuta 1919. Hänen kuoleman jälkeen suvussa kiertänyt aatelisarvo sammui miespuolisen perijän puuttuessa. Thomas Chapman on haudattu Wolvercoten hautausmaalle Oxfordiin. Kuolemansa jälkeen pojilleen luettavaksi jättämässään kirjeessä hän kertoi perhetaustastaan, mutta heidän ei tiedetä lukeneen kirjettä. Toiseksi vanhemman lapsen Thomas Edwardin on arveltu saaneen tietää vanhempiensa taustasta jo lapsena.


title: Thomas Chapman

text: Chapman allekirjoitti 30. maaliskuuta 1888 sopimuksen, joka siirsi hänen oikeutensa perheen sukutilaan hänen nuoremmalle veljelle Francis Chapmanille. Sopimus kuitenkin takasi Thomasille vuosittaisen 200 punnan elinkoron loppuiäksi. Tämän lisäksi hän omisti tai myöhemmin peri omaisuutta, jonka arvo oli vuonna 1916 yli 20 000 puntaa, ja joka olisi Jeremy Wilsonin mukaan tuottanut vuosittain noin tuhannen punnan tulot.


title: Thomas Chapman

text: Wilsonin mukaan Chapman todennäköisesti oletti, että hänen Sarah Lawrencen kanssa saamansa lapset olisivat perineet osan perheen omaisuudesta. Hänen nuorempi veli Francis Chapman, joka kuoli aviottomana 1915, jätti tälle kuitenkin ainoastaan 25 000 puntaan perheen 125 296 punnan arvoiseksi arvioidusta omaisuudesta. Saatuaan osuutensa perinnöstä Chapman jakoi osan siitä poikiensa kanssa.


title: Thomas Chapman

text: Chapmanin nuorempi sisar Margaret Chapman, joka avioitui ilman perillistä 1907 kuolleen serkkunsa viidennen Chapman-baronetin Montagu Chapmanin kanssa, takasi Thomasille 1911 laatimassaan testamentissa 20 000 punnan perintöosuuden. Tämän lisäksi Margaret jätti omaisuutta myös tämän neljälle tyttärille Irlannissa. Margaret kuitenkin kuoli 1920 Thomasin jälkeen, minkä seurauksena Thomasin perintöosuus siirtyi tämän neljälle tyttärelle Irlannissa.


title: Thomas Chapman

text: Chapman jätti pojilleen perinnöksi 15 000 puntaa, minkä lisäksi hän oletti lisää rahaa tulevan sisareltaan Margaretilta. Williamin ja Frankin kuolemat sodassa kasvattivat muiden lasten perintöosuutta. Carolinen rahojen mentyä Thomasin tyttärille se aiheutti taloudellista ahdinkoa T. E. Lawrencelle. Michael Kordan mukaan T. E. Lawrence osoitti myöhemmin katkeruutta siitä, ettei Chapmanin perhe ottanut häneen yhteyttä hänen noustuaan julkisuuteen.


title: Thomas Chapman

text: T. E. Lawrence kertoi myöhemmin vanhempiensa eläneen ainoastaan 400 punnan vuosittaisella ”työmiehen palkalla” ja heidän täytyneen säästää kuluissa elättääkseen perheensä. Michael Kordan mukaan 400 puntaa oli kuitenkin keskiluokkainen tulo, minkä lisäksi tulee ottaa huomioon aikakauden matala verotus. Kordan mukaan Lawrencen arvio 400 punnan vuosituloista myös eroaa Jeremy Wilsonin tuhannen punnan arviosta.


title: Thomas Chapman

text: Kun suvun maat myytiin vuonna 1949, ne käsittivät yhteensä yli 1 230 eekkeriä (noin 4,9 km²) maata.


title: Thomas Chapman

text: Thomas ja Edith Chapman saivat kanssa vuosien 1874 ja 1881 välillä yhteensä neljä tytärtä: Eva Jane Louisa (s. 1874), Rose Isabel (s. 1878), Florence Lina (s. 1880) ja Mabel Cecele (s. 1881).


title: Thomas Chapman

text: Chapmanien erotessa Edith ei myöntänyt Thomasille avioeroa, minkä seurauksena tämä ei voinut mennä Sarah Lawrencen kanssa naimisiin. Tämän seurauksena heidän saamistaan lapsista tuli aviottomia lapsia.


title: Thomas Chapman

text: Thomas Chapman ja Sarah Lawrence saivat 1885–1900 yhteensä kahdeksan poikaa, joista viisi jäi henkiin: Montagu Robert ”Bob” (s. 1885), Thomas Edward ”Ned” (s. 1888), William George ”Bill” (s. 1889), Frank Helier ”Frank” (s. 1893) ja Arnold Walter (s. 1900).


title: Thomas Chapman

text: Frank ja William kaatuivat länsirintamalla ensimmäisessä maailmansodassa 1915. Arnold loi uran arkeologina ja taidehistorioitsijana ja meni 1925 naimisiin Barbara Thompsonin kanssa, jonka kanssa tämä sai 1927 tyttären Jane Helen Thera Lawrencen. Vanhin veljistä Bob kouluttautui lääkäriksi ja toimi muun muassa lähetystyöntekijänä Kiinassa.


title: Thomas Chapman

text: Tunnetuin Chapmanin lapsista oli myöhemmin Arabian Lawrencena tunnettu T. E. Lawrence, joka tunnetaan osuudestaan ensimmäisen maailmansodan aikana käydyssä arabikapinassa. Hän nousi sodan jälkeen kansainväliseen julkisuuteen. Lawrence kuoli moottoripyöräonnettomuudessa 1935.


title: Thomas Chapman

text: Sarah Lawrence eli 98-vuotiaaksi ja kuoli vuonna 1959.


title: City of Oxford High School for Boys

text: City of Oxford High School for Boys (tunnetaan myös Oxford High School for Boys ja City of Oxford School) oli Oxfordin kaupungissa Englannissa 1881–1966 toiminut poikakoulu, jonka tarkoituksena oli tarjota pojille yliopistoon valmistava koulutus. Koulu suljettiin 1966 kun se yhdistettiin osaksi Southfield Grammar School -koulua, nykyisin Oxford Spires Academy.


title: City of Oxford High School for Boys

text: Koulun tunnettuihin oppilaisiin kuului muun muassa Arabian Lawrencena tunnettu T. E. Lawrence, jonka mukaan yksi koulun rakennuksista nimettiin.


title: Bourayne-luokka

text: Bourayne-luokka oli Ranskan laivaston Pastoreaun suunnittelemien kymmenen puurunkoisen aluksen muodostama aviso-luokka.


title: Toinen Aika

text: Toinen Aika on kuvitteellinen ajanjakso J. R. R. Tolkienin Keski-Maassa.


title: Toinen Aika

text: Toinen aika alkoi Vihan sodan päätyttyä, kun Melkor oli voitettu ja Beleriand uponnut. Haltioita sodassa auttaneet ihmiset saivat asuinpaikakseen Númenorin saaren Valarilta lahjaksi lähellä Valinoria. Keski-Maassa asui vielä paljon Suurhaltioita lähinnä Lindonissa. Monet suurhaltiat perustivat valtakuntia kauas metsiin, jossa asui viherhaltioita. Näitä olivat Thranduil Synkmetsässä ja Galadriel sekä Celeborn Lórienissa. Gil-galad asui pohjoisessa Lindonissa ja hänet tunnustettiin Noldorin korkeaksi kuninkaaksi. Osa suurhaltioista muutti Eregioniin Celebrimborin johdolla, koska Moriasta oli löydetty Mithriliä. Moria kukoisti toisella ajalla. Yleisimmin Númeronissa elettiin loiston vuosia ja Keski-Maassa ajat olivat synkät Sauronin takia. Toisen ajan lopulla Númeron upposi, kun Ar-Pharazôn hyökkäsi Valinoriin. Uskolliset kuitenkin pelastuivat ja he muodostivat Gondorin ja Arnorin maanpakovaltakunnat. Sauron hyökkäsi Gondoriin. Muodostettiin Ihmisten ja haltiain viimeinen liitto, joka marssi johtajinaan Gil-galad ja Elendil Mordoriin. Gil-gala Elendil ja Anárion kaatuivat, mutta Isildur leikkasi sormuksen Sauroin kädestä ja hänen maanpäällinen muotonsa tuhoutui. Tähän päättyi toinen aika.


title: Meta’

text: Meta’ on Kamerunissa Nord-Ouestin maakunnassa puhuttu nigeriläis-kongolainen kieli, jota puhui SIL Internationalin mukaan äidinkielenä ihmistä vuonna 2000. Se luokitellaan benuenkongolaisiin kieliin kuuluvaan momo-kielten alaryhmään, johon kuuluvat myös muun muassa mundani, ngie ja ngwo.


title: Ngiemboon

text: Ngiemboon on Kamerunissa Ouestin maakunnassa puhuttu nigeriläis-kongolainen kieli, jota puhuu äidinkielenä ihmistä. Se luokitellaan benuenkongolaisiin kieliin kuuluvaan bamileke-kielten alaryhmään, joka sisältää myös muun muassa fe’fe’n, ghomala’n ja yemban kielet.


title: Antonio García

text: Antonio García Navarro (s. 5. kesäkuuta 1980 Madrid) on espanjalainen autourheilija.


title: Antonio García

text: García on osallistunut yhdeksän kertaa peräkkäin Le Mansin 24 tunnin ajoon vuosina 2006-2014. Hänen paras sijoituksensa yleiskilpailussa on vuoden 2006 yhdeksäs sija. Oman luokkansa García on voittanut kolmesti, vuonna 2008 GT1-luokan David Brabhamin ja Darren Turnerin kanssa, vuonna 2009 niin ikään GT1-luokan Johnny O'Connellin ja Jan Magnussenin kanssa. Viimeisen voitto hänellä on vuodelta 2011 GTE Pro-luokasta Olivier Berettan ja Tommy Milnerin kanssa.


title: Antonio García

text: Vuonna 2014 García valittiin Formula E -talli China Racingin kilpakuljettajaksi kolmanteen Uruguayn kilpailuun. Tätä ennen hän toimi tallin testikuljettajana. García teki paluun sarjaan kilpailussa.


title: Antonio García

text: * Kausi käynnissä.


title: Henrik Stenson

text: Henrik Stenson (s. 5. huhtikuuta 1976 Göteborg) on ruotsalainen ammattilaisgolfaaja. Hän on nykyisin mukana sekä PGA Tourilla (vuodesta 2007) että European Tourilla (vuodesta 2001).


title: Henrik Stenson

text: Stenson aloitti ammattilaisuransa vuonna 1998 pelattuaan golfia 80-luvun lopusta asti. Hän on saavuttanut tähänastisella urallaan 16 eri turnausvoittoa. Suurista mestaruusturnauksista Stenson on voittanut, ensimmäisenä ruotsalaisena kautta aikain, British Openin vuonna 2016, sijoittunut British Openissa toiseksi vuonna 2013 ja PGA Championshipissä kolmanneksi vuosina 2013 ja 2014. Hän on ollut osa Ryder Cupin voittoisaa joukkuetta vuosina 2006, 2008 ja 2014. Vuonna 2014 hän toi joukkueelle eniten pisteitä. Stenson saavutti hopeaa vuoden 2016 kesäolympialaisista Rio de Janeirosta.


title: Henrik Stenson

text: Stenson on 187 senttimetriä pitkä ja painaa 90 kiloa. Vuonna 2013 hänet valittiin Ruotsin vuoden urheilijaksi ja palkittiin Jerring-palkinnolla.


title: Henrik Stenson

text: Stenson asuu vaimonsa ja kahden lapsensa kanssa Orlandossa, Floridassa.


title: Luettelo 1920-luvun suomalaisista elokuvista

text:
Tämä on luettelo 1920-luvun suomalaisista elokuvista.
! width=26% | Nimi
! width=16% | Ohjaaja
! width=21% | Näyttelijät
! width=11% | Tyylilaji
! width=26% | Huomioitavaa


title: Merun kieli

text: Meru on Keniassa puhuttu bantukieli. Sitä puhuu vuoden 2009 väestönlaskennan mukaan äidinkielenä 1,66 miljoonaa ihmistä.


title: Bogdan Stancu

text: Bogdan Sorin Stancu (s. 28. kesäkuuta 1987 Pitești) on romanialainen jalkapalloilija, joka edustaa Turkin Superliigassa pelaavaa Gençlerbirliğiä. Oikeajalkaisen Stancun pelipaikka on hyökkääjä. Hän pelaa myös Romanian jalkapallomaajoukkueessa. Stancu on 182 senttimetriä pitkä.


title: Bogdan Stancu

text: Stancu aloitti uransa FC Argeș Piteștissä, jossa pelasi kaudella 2005–2006 seitsemän ottelua Romanian pääsarjassa. Hän oli kauden aikana myös lainalla kakkosliigan CS Miovenissa. Vuodet 2006–2008 hän edusti Unirea Urzicenia tehden 49 liigaottelussa 11 maalia. Vuonna 2008 hän siirtyi kotimaansa suurseuraan Steaua Bukarestiin. Stancu pelasi Steauassa vuoteen 2011 asti tehden 72 liigapelissä 32 maalia. Hän pelasi neljä Mestarien liigan ottelua ja yhden Mestarien liigan karsintaottelun sekä yhdeksän Eurooppa-liigan ottelua ja kahdeksan Eurooppa-liigan karsintaottelua.


title: Bogdan Stancu

text: Tammikuussa 2011 Stancu lähti ensimmäistä kertaa ulkomaille, Turkin liigan Galatasarayhyn. Hän pelasi seurassa kevätkauden 2010–2011 aikana 14 peliä, joissa syntyi kaksi maalia. Tuo kausi jäi Stancun ainoaksi Turkin suurseurassa, sillä hän oli kauden 2011–2012 lainalla Ordusporissa tehden 32 Turkin Superliigan ottelussa kymmenen maalia. Siirto vakinaistettiin seuraavana kesänä ja Stancu teki kaudella 2012–2013 kymmenen maalia pelaamissaan 30 pääsarjaottelussa. Kesällä 2013 hän vaihtoi seuraa Turkissa, nyt osoitteeksi tuli niin ikään pääsarjassa pelaava Gençlerbirliği. Gençlerbirliğissäkin Stancu on saanut hyvin vastuuta ja tehnyt kolmen ensimmäisen kauden aikana 32 maalia 81 Superliigan ottelussa.


title: Bogdan Stancu

text: Stancu pelasi Romanian alle 21-vuotiaiden maajoukkueessa 15 ottelua, joissa teki viisi maalia. Romanian jalkapallomaajoukkueessa hän debytoi Turkkia vastaan elokuussa 2010. Ensimmäisen arvokilpailujen karsintaottelunsa hän pelasi EM-karsntaottelussa Albaniaa vastaan syyskuussa 2010. Ensimmäinen maaottelumaali syntyi samassa pelissä. Stancu teki kaksi maalia Suomea vastaan lokakuussa 2014 EM-karsintaottelussa Helsingin olympiastadionilla Romanian voittaessa 0-2.


title: Bogdan Stancu

text: Stancu pelasi ensimmäisen arvokilpailujen lopputurnauksen ottelunsa Ranskaa vastaan EM-kilpailuissa 2016, ja teki samassa ottelussa rangaistuspotkusta ensimmäisen arvokilpailumaalinsa. Hän onnistui rangaistuspotkumaalissa myös seuraavassa ottelussa Sveitsiä vastaan.


title: Bogdan Stancu

text: Stancu on pelannut 26. kesäkuuta 2016 mennessä yhteensä 44 A-maaottelua, joissa hän on tehnyt 11 maalia. Hän on pelannut kolme ottelua EM-lopputurnauksessa sekä kymmenen MM- ja 15 EM-karsintaottelua.


title: Kahvilakilpuri

text: Kahvilakilpuri, café racer, on 1960-luvun Britanniasta lähtöisin oleva moottoripyörän rakentelutyyli.


title: Kahvilakilpuri

text: Popular Mechanicsin kirjoittaja Wallace Wyss esitti 1973, että termi "café racer" syntyi alun perin vastapariksi "road racerille", joiden omistajat ajelivat kahvilasta toiseen ikinä kilpailematta.


title: Dabiq

text: Dabiq () on kaupunki Aleppon maakunnassa Pohjois-Syyriassa. Kaupungissa oli vuoden 2004 väestönlaskennan mukaan 3 364 asukasta.


title: Dabiq

text: Kaupungilla on merkittävä asema islamilaisessa eskatologiassa. Abu Hurairahin saneleman hadithin mukaan kaupungin asema on samanlainen kuin Harmageddonin kristinuskossa. Hadithin mukaan viimeiset hetket eivät saavu ennen kuin 'roomalaiset' saapuvat Dabiqiin. Silloin Medinasta saapuneet taistelijat voittavat heidät ja valloittavat sen jälkeen Konstantinopolin.


title: Dabiq

text: Kartografi Yaqut al-Hamawi on maininnut kaupungin 1200-luvulla ja maininnut sen olevan Umaijadien kalifi Suleimanin hautapaikka.


title: Dabiq

text: Vuonna 1516 lähistöllä käytiin ratkaiseva Mamelukkien ja Osmanien välinen Marj Dābiqin (Dabiqin niityn) taistelu, joka johti siihen että Osmanien valtakunta valloitti suuren osan Lähi-itää. Isis-järjestön sanomalehti ja sen verkkojulkaisu on nimetty taistelun mukaan.


title: Aleksios III

text: Aleksios III voi tarkoittaa seuraavia:


title: Togoro Kotia

text: Togoro Kotia on maalaiskunta Moptin alueen Ténenkoun piirissä Malissa. Sen keskuskylä Sossobé sijaitsee Nigerjoen tulva-alueella 30 kilometriä Ténenkousta koilliseen. Kunnassa on 13 700 asukasta (vuonna 2009).


title: Togoro Kotia

text: Togoro Kotian kunnan pinta-ala on 1 000 neliökilometriä. Se rajoittuu lännessä Ténenkoun piirin Ouro Ardon, Diondiorin ja Togoré-Coumbén sekä pohjoisessa Moptin piirin Dialloubén, idässä Socouran ja etelässä Koubayen ja Salsalbén kuntiin. Seutu kuuluu Sahelin vyöhykkeeseen.


title: Togoro Kotia

text: Kuntaan kuuluu 13 kylää ja useita pikkukyliä. Asukkaat ovat etupäässä fulbeja ja bozoja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti.


title: Sakariaan kiitosvirsi

text: Sakariaan kiitosvirsi, joka latinankielisen alkusanansa vuoksi tunnetaan myös nimellä "Benedictus" (”Siunattu”), on ylistyshymni, jonka Sakarias, Johannes Kastajan isä, Luukkaan evankeliumin mukaan lausui saatuaan poikansa syntymän jälkeen puhekykynsä takaisin. Se esiintyy Luukkaan evankeliumin ensimmäisen luvun jakeissa 67–79. Sakariaan kiitosvirsi on yksi kolmesta Luukkaan evankeliumin alkuluvuissa esiintyvissä, eri kirkkokunnissa laajalti myös liturgisessa käytössä olevasta hymnistä; muut kaksi ovat Marian kiitosvirsi ("Magnificat", ja Simeonin kiitosvirsi ("Nunc dimittis", .


title: Sakariaan kiitosvirsi

text: Kiitosvirsi jakautuu selvästi kahteen osaan. Sen alkuosa (jakeet 68–75) on ylistyslaulu sen johdosta, että juutalaisten messiaaniset toiveet olivat toteutumassa, mutta tälle tällä toteutumisella on tyypillisesti kristillinen sävy. Daavidin suku oli vanhastaan puolustanut kansaa vihollisiaan vastaan, ja nyt suku oli jälleen nousemassa kukoistukseensa oltuaan vuosisatoja syrjätytettynä, mutta korkeammassa ja hengellisemmässä mielessä. Virressä mainittu ”sarvi” on voiman vertauskuva, ja ”pelastuksen sarvi” tarkoitti ”voimallista pelastusta”. Kun juutalaiset olivat joutuneet roomalaisten alaisuuteen, he olivat jatkuvasti toivoneet Daavidin suvusta tulevaa vapauttajaa. Nyt vapautus oli käsillä, ja Sakarias korosti, että tämä merkitsi Jumalan Abrahamille tekemän valan täyttymistä, ei kuitenkaan sitä, että juutalaiset olisivat saamassa maallisen vallan käsiinsä vaan että he voisivat ”vapautettuina vihollistensa kädetä pelkäämättä palvella häntä pyhyydessä ja vanhurskaudessa.”


title: Sakariaan kiitosvirsi

text: Virren toisen osan Sakarias omisti pojalleen, jonka oli määrä saada tärkeä osansa Jumalan suunnitelmassa. Hänestä piti tulla profeetta, joka saarnaisi syntien anteeksiantamusta ennen kuin ”aamun koittoa korkeudessa.” Että hän olisi ”käyvä Herran edellä valmistaakseen hänen teitään”, kuten jakeessa 76 sanotaan, sisälsi viittauksen Jesajan kirjan tunnettuihin sanoihin, joita Johannes itse myöhemmin käytti kuvaamaan tehtäväänsä ja jotka esiintyvät myös kaikissa synoptisissa evankeliumeissa.


title: Sakariaan kiitosvirsi

text: Roomalaiskatolisessa kirkossa "Benedictus" on osa aamurukousta ("Laudes"), todennäköisesti siksi, koska sen ensimmäisessä osassa kiitetään Vapahtajan tulosta. Tähän yhteyteen sen lienee ensimmäisenä ottanut käyttöön Benedictus Nursialainen Duranduksen mukaan asiaan on vaikuttanut se, että Kristuksen tuloa maailmaan voitiin verrata auringon nousuun.


title: Sakariaan kiitosvirsi

text: "Benedictus" esiintyy muissakin kirkollisissa toimituksissa, muun muassa hautauksen yhteydessä, jolloin lunastusta koskevien kiitossanojen katsotaan kuvaavan kristillistä toivoa.


title: Sakariaan kiitosvirsi

text: Myös anglikaanisessa kirkossa "Benedictus" kuuluu yleisen rukouskirjan ("Book of Common Prayer") mukaisesti aamujumalanpalvelukseen toisen (Uuden testamentin) lukukappaleen jälkeen, mutta vaihtoehtoisesti sen sijasta voidaan käyttää myös psalmia 100 ("Jubilate Deo").


title: Sakariaan kiitosvirsi

text: Sakariaan kiitosvirttä käytetään myös Suomen evankelis-luterilaisen kirkon aamurukouksissa, joskin se voidaan korvata virrellä 258 tai 259 tai juhlapäivinä myös "Te Deum" -hymnillä. Muulloin paitsi paastonajan lopulla (5. paastonajan sunnuntaista lähtien) sen loppuun lisätään "Pieni kunnia" ("Gloria Patri").


title: Sakariaan kiitosvirsi

text: Sakariaan kiitosvirren alkuperäiset kreikankieliset sanat Luukkaan evankeliumissa kuuluvat seuraavasti:


title: Sakariaan kiitosvirsi

text: Latinaksi ne kuuluvat seuraavasti:


title: Sakariaan kiitosvirsi

text: Suomeksi Sakariaan virsikirja kuuluu vuoden 1938 raamatunsuomennoksessa seuraavasti:


title: Sakariaan kiitosvirsi

text: Suomen evankelis-luterilaisen kirkon virsikirjan virsi 259 (”"Kiitetty Herra, joka kansallensa”") on Lauri Stenbäckin laatima muunnelma Sakariaan kiitosvirrestä. Tämän alkujaan ruotsiksi kirjoitetun virren on suomentanut Elias Lönnrot ja säveltänyt Peter Sohr. Virsikirjaan se otettiin vuonna 1886. Virsi liittyy erityisesti juhannukseen, mutta muulloinkin sitä saatetaan veistata aamurukouksissa alkuperäisen Sakariaan kiitosvirren sijasta.


title: Togoré-Coumbé

text: Togoré-Coumbé (myös "Toguéré Coumbé") on maalaiskunta ja sen keskuskylä Moptin alueen Ténenkoun piirissä Malissa. Se sijaitsee Nigerjoen sivuhaaran Diakan varrella 75 kilometriä Ténenkousta koilliseen. Kunnassa on 27 100 asukasta (vuonna 2009).


title: Togoré-Coumbé

text: Togoré-Coumbén kunnan pinta-ala on 1 448 neliökilometriä. Se rajoittuu kaakossa Ténenkoun piirin Togoro Kotian, etelässä Diondiorin ja lännessä Karérin, pohjoisessa Youwaroun piirin Farimakén ja Bembéré Taman sekä idässä Moptin piirin Dialloubén kuntiin. Osa kunnasta sijaitsee Nigerin tulva-alueella.


title: Togoré-Coumbé

text: Kuntaan kuuluu 33 kylää. Asukkaat ovat etupäässä fulbeja ja heidän entisiä orjiaan rimaibeja sekä bozoja. Lisäksi on muutamia belloja. Paikallisia elinkeinoja ovat maanviljely, karjanhoito, kalastus ja kaupankäynti.


title: Togoré-Coumbé

text: Liikennöinti tapahtuu kuivana aikana maitse ja tulva-aikaan vesiteitse. Palveluihin kuuluvat kolme alakoulua, yläkoulu, kolme koulutus- ja kehittämiskeskusta (CED) sekä terveysasema.


title: Keltaröyhelöt

text: Keltaröyhelöt ("Vulpicida") on karpeiden heimoon kuuluva suku. Suvun lajit ovat muodoltaan lehtimäisiä ja reunat ovat koholla. Soraalit ovat keltaisia. Liuskojen reunoilla on ruskeita kotelomaljoja. Myös kuromapulloja on usein liuskojen reunoilla, mutta ne voivat sijaita myös sekovarren sisällä. Kuroumat ovat muodoltaan lieriömäisiä ja lyhyitä. Sukuun kuuluvia lajeja ovat kastanjaröyhelö ("V. juniperinus"), keltaröyhelö ("V. pinastri") ja alvariröyhelö ("V. tubulosus").


title: Mahindra Racing

text: Mahindra Racing Formula E Team on intialainen Formula E -talli, joka kilpaili sarjassa ensimmäistä kertaa sarjan debyyttikaudella 2014–2015. Tallin kuljettajina toimivat intialainen Karun Chandhok sekä brasilialainen Bruno Senna. Chandhok kilpaili numerolla 5 ja Senna numerolla 21.


title: Mahindra Racing

text: Kaudella 2015–2016 Senna jatkoi tallissa ja sai tallikaverikseen entisen F1-kuljettajan Nick Heidfeldin.


title: Mahindra Racing

text: Kaudella 2016-17 tallin kuljettajina toimivat edelliskauden tapaan saksalainen Nick Heidfeld ja debyyttinsä Formula E -sarjassa tekevä ruotsalainen Felix Rosenqvist.


title: Luhya

text: Luhya on nimitys Länsi-Keniassa ja Itä-Ugandassa asuvien luhyoiden puhumille bantukielille. Niitä puhuu äidinkielenä 5,2 miljoonaa ihmistä, minkä lisäksi useiden läheisten bantukielten puhujat käyttävät luhyaa toisena kielenä.


title: Jens Bergensten

text: Jens Peder Bergensten (s. 18. toukokuuta 1979), tunnetaan myös nimillä Jeb tai jeb_ on ruotsalainen videopelisuunnittelija. Hänet tunnetaan parhaiten hiekkalaatikkopeli "Minecraftin" kehittämisestä Mojangissa, missä hän on työskennellyt joulukuusta 2010 lähtien. Bergensten siirtyi "Minecraftin" pääkehittäjäksi- ja suunnittelijaksi joulukuussa 2011 Notchin luovuttua työstä.


title: Jens Bergensten

text: Tällä hetkellä Bergensten työstää "Minecraftin" lisäksi uutta tasohyppelypeliä, "Cobaltia", joka julkaistaan tulevaisuudessa Microsoft Windowsille, OS X:lle, Linuxille, Xbox 360:lle ja Xbox Onelle.


title: Keltakarpeet

text: Keltakarpeet ("Xanthoparmelia") on karpeiden heimoon kuuluva suku. Siihen kuuluu satoja lajeja, joista suurin osa esiintyy päiväntasaaja eteläpuolella. Liuskat ovat litteitä ja lehtimäisiä. Pääväri on joko ruskea tai kellanvihreä, mutta alapinta on joko ruskea tai musta. Juurtumahapsia on paljon ja lajeilla on usein sekovarressa tappimaisia ulokkeita ja sekovarren sisällä olevia kuromapulloja. Kuroumat ovat muodoltaan liereitä ja ne sijaitsevat keskellä. Keltakarpeita esiintyy useimmin kuivilla alueilla ja ne kasvavat enimmäkseen kivien päällä, joskus myös maassa. Sukuun kuuluvia lajeja ovat karstakeltakarve ("X. conspersa"), rannikkoruskokarve ("X. delisei"), vainioruskokarve ("X. loxodes"), etelänkarve ("X. mougeotii"), siloruskokarve ("X. pulla"), silokeltakarve ("X. stenophylla") ja karstaruskokarve ("X. verruculifera").


title: Liuskeöljy

text: Liuskeöljy on öljyliuskeen sisältämästä kerogeenista saatavaa epätavanomaista raakaöljyä. Liuskeöljyä tuotetaan erityisesti Yhdysvalloissa.


title: Brunswick

text: Brunswick on Braunschweigin englanninkielinen nimi. Se on myös usean paikan nimi:


title: Ruutuysi

text: Ruutuysi oli suomalainen 1980- ja 1990-luvuilla esitetty visailuohjelma. Ohjelmaa esitettiin MTV:llä vuosina 1984–1990. Myöhemmin ohjelma aloitettiin uudestaan Kolmoskanavalla, jolloin sen nimeksi vaihtui Ruutuässä. Kolmoskanavan lopetettua ohjelmaa esitettiin vielä MTV3-kanavalla.


title: Ruutuysi

text: Ohjelman juontajina toimivat Jorma Pulkkinen ja Sirpa Viljamaa. Lisäksi studiossa olivat mukana Viljamaan omistamat pikkukoirat.


title: Ruutuysi

text: Ohjelmassa katsojat soittivat studioon, ja arvailivat mikä kuva ruutujen taakse on piilotettu. Oikein vastanneet voittivat erilaisia palkintoja, esimerkiksi rahaa ja kodinkoneita.


title: Eteläsulawesilaiset kielet

text: Eteläsulawesilaiset kielet on malaijilais-polynesialaisten kielten alaryhmä, johon kuuluu noin 30 kieltä. Ryhmään kuuluvia kieliä puhutaan Indonesiassa Sulawesin saaren länsi- ja lounaisosassa sekä läheisillä Selayarsaarilla. Puhutuimmat eteläsulawesilaiset kielet ovat bugi, makassar, toraja-sa’dan ja mandar.


title: Mandar

text: Mandar on Indonesiassa Länsi-Sulawesin provinssissa puhuttu austronesialainen kieli, jota puhuu äidinkielenään ihmistä. Se luokitellaan eteläsulawesilaisten kielten alaryhmään ja on läheistä sukua mamujun ja bambamin kielille.


title: Napakaktukset

text: Napakaktukset ("Discocactus") on muutamalajinen kaktuskasvisuku, jonka lajit ovat matalakasvuisia, pallomaisia, uurteisia ja piikkisiä. Kukkia varten kasvin päähän kehittyy villakarvainen kefalio. Kasvi kukkii yöllä. Suvun tieteellinen nimi tulee kreikan sanasta diskos 'kiekko' ja viittaa kasvin ulkonäköön.


title: Napakaktukset

text: Napakaktukset kasvavat tavallisesti yksittäin, ja niiden varret ovat pallomaisia; pallon kärki voi olla painunut, mistä johtuu nimitys napakaktus. Varressa on tavallisesti paljon uurteita. Pitkittäisharjut ovat jakautuneet nystyiksi. Kääpiöversot eli areolit ovat pieniä ja hukkuvat runsaiden piikkien alle; oskus niissä voi tosin olla vain yksi piikki. Piikit ovat enimmäkseen tukevia ja joskus tyvestään turvonneita.


title: Napakaktukset

text: Kukkaverso (kefalio) kehittyy varren päähän ja on toisinaan sisäänpäin painunut. Kefalio voi saavuttaa neljän cm:n korkeuden. Siinä on valkoista, kellertävää tai harmahtavaa huopamaista karvaa, joskus myös sukasmaisia piikkejä. Kefalion reunalle puhkeavat kukat, jotka avautuvat yöllä, ovat tuoksuvia, valkoisia ja suppilomaisia tai laakeita kuin tarjotin. Kukan tyvi on suomupeitteinen. Napakaktuseten hedelmät ovat pallomaisia, nuijamaisia tai pitkänomaisia, väriltään valkoisia, vaaleanpunaisia tai kirkkaanpunaisia sekä sivuraoilla avautuvia. Siemenet ovat kiiltävänmustia ja nystermäpintaisia.


title: Napakaktukset

text: Napakaktuksia tavataan Brasiliassa, Bolivian itä- ja Paraguayn pohjoisosissa. Ne ovat vakavasti uhattuna kasvupaikkojen tuhoamisen vuoksi.


title: Napakaktukset

text: Kuten monissa kaktuskasvisuvuissa on napakaktuksiakin aikojen saatossa kuvattu ja nimetty runsaslukuisesti. Nyttemmin tutkimus on tuonut selvyyttä vallinneeseen sekasortoon päätyeen vain seitsemään lajiin (Internationl Cactaceae Systematics Group).


title: Napakaktukset

text: Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9


title: Luettelo veto-oikeuden käytöstä Yhdistyneiden kansakuntien turvallisuusneuvostossa

text: Tämä on luettelo veto-oikeuden käytöstä Yhdistyneiden kansakuntien turvallisuusneuvostossa. Veto-oikeus Yhdistyneiden kansakuntien turvallisuusneuvostossa kuuluu viidelle turvallisuusneuvoston pysyville jäsenvaltioille. Turvallisuusneuvoston puhetta johtaa turvallisuusneuvoston puheenjohtaja.


text:
Neuvostoliitto käytti ensimmäisenä pysyvänä jäsenvaltiona turvallisuusneuvostossa veto-oikeutta 16. helmikuuta 1946.
Viimeisen veto-oikeutta turvallisuusneuvostossa käytti Venäjä 1. kesäkuuta 2018 .


text: Pysyvät jäsenvaltiot ovat Yhdysvallat, Kiina, Ranska, Britannia ja Venäjä. 10 kiertävillä jäsenillä ei ole veto-oikeutta turvallisuusneuvostossa


title: Nokia Lumia 530

text: Nokia Lumia 530 on Microsoft Mobilen heinäkuussa 2014 julkaisema edullinen älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana.


title: Nokia Lumia 530

text: Näyttö:


title: Brad Hunt

text: Bradley Shawn "Brad" Hunt (s. 24. elokuuta 1988 Maple Ridge, Brittiläinen Kolumbia) on kanadalainen jääkiekkoilija, joka edustaa NHL-joukkue Vegas Golden Knightsia. Hänen pelipaikkansa on puolustaja.


title: Brad Hunt

text: Ennen ammattilaisuraansa Hunt pelasi yliopistokiekkoa Bemidjin osavaltionyliopiston joukkueessa. Hänen suurin vahvuutensa on kova laukaus. NHL-debyyttinsä Hunt teki tammikuussa 2014.


title: Ibanin kieli

text: Iban on Borneon saarella puhuttu iban-kansan malaijilais-polynesialainen kieli. Sitä puhuu äidinkielenään ihmistä Borneon Malesiaan kuuluvassa osassa, Bruneissa ja saaren Indonesiaan kuuluvassa eteläosassa. Iban kuuluu malaijin ja minangkabaun tavoin malaijilaisten kielten alaryhmään.


title: Kpellen kieli

text: Kpelle on Liberiassa ja Guinean eteläosassa asuvan kpelle-kansan puhuma mandelainen kieli. Kieli voidaan jakaa liberian- ja guinean-kpelleen, jotka eroavat toisistaan niin paljon, että niille käytetään erillisiä opetusmateriaaleja. Myös Guinean kaakkoiskulmassa puhuttu konon kieli voidaan lukea kpelleen kuuluvaksi.


title: KPE

text: KPE tai kpe voi viitata seuraaviin asioihin:


title: Kaprolaktoni

text: Kaprolaktoni (CHO) on rengasrakenteisiin estereihin eli laktoneihin kuuluva orgaaninen yhdiste. Yhdistettä voidaan käyttää polymeeriteollisuudessa monomeerinä tai muiden orgaanisten yhdisteiden valmistukseen.


title: Kaprolaktoni

text: Kaprolaktoni on huoneenlämpötilassa väritöntä nestettä. Yhdiste sekoittuu veteen ja liukenee moniin orgaanisiin liuottimiin kuten etanoliin, dietyylieetteriin ja asetoniin.


title: Kaprolaktoni

text: Kaprolaktonia valmistetaan sykloheksanonista Baeyer–Villiger-reaktiolla käyttäen hapettimena peretikkahappoa. Sivutuotteena prosessissa muodostuu etikkahappoa, josta kaprolaktoni erotetaan tislaamalla. Kaprolaktonia voidaan valmistaa myös 1,6-heksaanidiolista.


title: Kaprolaktoni

text: Kaprolaktonia käytettiin aikaisemmin erityisesti kaprolaktaamin valmistamiseen. Kaprolaktoni reagoi ammoniakin kanssa siirtymämetallikatalyyttien läsnä ollessa 350–425 °C:n lämpötilassa korotetussa paineessa. Muita kaprolaktonista syntetisoitavia yhdisteitä ovat muun muassa silastatiini ja syklopentaanikarboksyylihappo. Kaprolaktonista voidaan valmistaa polyestereitä kuten polykaprolaktonia renkaanavautumispolymeroinnilla.


title: Venturi Grand Prix

text:
Venturi Formula E Team on monacolainen Formula E -talli, joka kilpaili sarjassa ensimmäistä kertaa sarjan debyyttikaudella 2014. Tallin perustajiin lukeutuu muun muassa näyttelijä Leonardo DiCaprio. Venturi pitää hallussaan tällä hetkellä sähköautojen nopeuden maailmanennätystä (495 km/h).
Tallin kuljettajina toimi kaudella 2014–2015 saksalainen Nick Heidfeld sekä ranskalainen Stéphane Sarrazin. Heidfeld kilpaili numerolla 23 ja Sarrazin numerolla 4. Kaudella 2015–2016 Sarrazin jatkoi tallissa ja sai uudeksi tallikaverikseen entisen F1-maailmanmestarin Jacques Villeneuven. Muutaman kilpailun jälkeen Villeneuve kuitenkin korvattiin Mike Conwayllä.


title: Venturi Grand Prix

text: Kaudella 2016–17 Sarrazin jatkaa tallissa. Tallin toisena kuljettajana ajaa Maro Engel.


title: Neidonhovikaktukset

text: Neidonhovikaktukset ("Disocactus") on kaktuskasvisuku, johon monet ns. lehtikaktukset kuuluvat. Niitä pidetään huonekasveina kookkaiden ja usein värikkäiden, päivällä auki olevien kukkiensa ja lehtimäisen ulkonäön vuoksi. Kukasta johtuu niiden tieteellinen sukunimikin, jonka alkuosa on kreikankielen dis 'kahdesti'; se viittaa kahteen kehälehtikiehkuraan.


title: Neidonhovikaktukset

text: Neidonhovikaktukset ovat pensasmaisia puiden oksilla kasvavia päällyskasveja (epifyyttejä) tai kivien päällä kasvavia litofyyttejä. Niiden varret ovat uurteisia, litistyneitä tai lehtimäisiä. Litteätkin varret voivat olla tyveltään liereitä. Piikit ovat sukasmaisia tai puuttuvat.


title: Neidonhovikaktukset

text: Neidonhovikaktusten suppilomaiset tai putkimaiset kukat sijaitsevat tavallisesti yksittäin. Toisinaan ne ovat vastakohtaisia (tsygomorfisia). Kehälehtien väri vaihtelee eri lajeilla ja on punainen, vaaleanpunainen, oranssinvärinen, kalpeankeltainen tai valkoinen. Hetiö on kaksikiehkurainen, ja ulompi kiehkura muodostaa toisinaan selvän nielukiehkuran. Hedelmä on marjamainen ja melkein paljaspintainen, siinä on vain muutamia pieniä suomuja.


title: Neidonhovikaktukset

text: Neidonhovikaktusten levinneisyys keskittyy Keski-Amerikkaan. Joitakin lajeja kasvaa Karibian alueella ja Etelä-Amerikan pohjoisosissa.


title: Neidonhovikaktukset

text: Neidonhovikaktukset ovat sademetsäkasveja.


title: Neidonhovikaktukset

text: Neidohovikaktusten lajimäärä on (tässä) 16. Ne ryhmitellään viideksi alasuvuksi: "Ackermannia", "Aporocactus", "Disocactus", "Nopalxochia" ja "Wittia".Viljelyssä on tuotettu lukuisia lajien välisiä risteymiä.


title: Kutenai

text: Kutenai on kutenai-intiaanien puhuma uhanalainen isolaattikieli. Sitä puhuu äidinkielenä enää noin 100 ihmistä Kanadassa Brittiläisen Kolumbian kaakkoisosassa. Kaikki äidinkieliset puhujat ovat yli 50-vuotiaita ja kieli on elvyttämisyrityksistä huolimatta korvautumassa englannilla.


title: Ouro Guiré

text: Ouro Guiré on maalaiskunta Moptin alueen Ténenkoun piirissä Malissa. Sen keskuskylä Koubi sijaitsee Nigerjoen sivuhaaran Diakan varrella kymmenen kilometriä Ténenkousta kaakkoon. Kunnassa on 9 300 asukasta (vuonna 2009).


title: Ouro Guiré

text: Ouro Guirén kunta rajoittuu etelässä Ténenkoun piirin Diakan, lännessä Ténenkoun ja Sougoulbén sekä pohjoisessa Ouro Ardon, koillisessa Moptin piirin Salsalbén ja idässä Djennén piirin Togué Morarin kuntiin. Seutu kuuluu Sahelin vyöhykkeeseen.


title: Ouro Guiré

text: Kuntaan kuuluu 15 kylää. Asukkaat ovat fulbeja, heidän entisiä orjiaan rimaibeja sekä bozoja.


title: Ouro Guiré

text: Seudun pääelinkeinot ovat maanviljely, karjanhoito ja kalastus. Tärkein viljelykasvi on riisi. Kotieläimiä ovat naudat, lampaat, vuohet ja aasit.


title: Ouro Guiré

text: Kunnan liikenneyhteydet ovat huonot. Tulva-aikaan liikenne tapahtuu vesiteitse. Palveluihin kuuluu kaksi alakoulua ja terveysasema.


title: Gospel Helsinki

text: Gospel Helsinki on nuorten ja aikuisten (n. 20-50-vuotiaiden) kuoro, joka esittää ilosanomaa pursuavaa perinteistä afroamerikkalaista gospelia, mutta myös genrerajat ylittävää suomalaista gospelmusiikkia. Kuorossa on tällä hetkellä noin 60 laulajaa, jotka on jaettu äänialoittain bassoihin, tenoreihin, alttoihin tai sopraanoihin. Kuoro esiintyy pääsääntöisesti Meilahden kirkossa Helsingissä, mutta tekee myös aktiivisesti esiintymismatkoja eri puolille Suomea ja jopa ulkomaille.


title: Gospel Helsinki

text: Lokakuussa 2014 Gospel Helsinki julkaisi ensimmäisen levynsä "Unspeakable Joy". Gospel Helsinki järjestää kaksi kertaa vuodessa Gospelworkshopeja, joiden yhteydessä on yleensä myös koelaulu, jota kautta kuoroon on mahdollista pyrkiä. Kuoron suojelija on Helsingin piispa "Irja Askola".


title: Gospel Helsinki

text: Kuoron perusti musiikin maisteri Nina Pakkanen vuonna 2000. Palattuaan Saksasta hän halusi perustaa gospelkuoron, jossa resonoi keskieurooppalainen laulun ilo ja genrerajoja rikkova kokeilevuus. Syntyi "MeiJoy", jonka nimi yhdisti kuoron kotipaikan Meilahden ja musiikin riemun (Joy = Ilo). Kuorossa lauloi aluksi kymmenkunta nuorta, joista osa on yhä tänäkin päivänä mukana toiminnassa. Vuonna 2012 kuoro vaihtoi nimensä "Gospel Helsingiksi", joka oli helpommin kuulijakunnan löydettävissä ja vastasi paremmin kuoron olemusta.


title: Gospel Helsinki

text: Gospel Helsinki julkaisi ensilevynsä "Unspeakable Joy" lokakuussa 2014. Nykygospelia sisältävä levy on täynnä ilon sanomaa, mukaansa tempaavaa rytmiä ja koskettavia hetkiä. Kuoron lisäksi levyllä esiintyy jazzlegenda "Joonatan Rautio" ja lyömäsoittaja "Sami Koskela". Solistina esiintyvät "Päivi Kantola, Johanna Andelin" ja "Ilkka Koski". Levy tarjoaa 11 kappaletta musiikkia, jota Suomessa ei juuri ole aiemmin levytetty, esimerkiksi "Kirk Franklinin, Clarence Eggletonin" ja "Cynthia Nunnin" musiikkia. Levy sai nimensä "Daniel ’Bishop’ Thomasin Let Me Say So" -kappaleesta, jossa kiteytyvät levyn sanoma ja gospelmusiikin ydin: Tahdon kertoa kaikille, että Herra on pelastanut minut!


title: Sougoulbé

text: Sougoulbé on maalaiskunta Moptin alueen Ténenkoun piirissä Malissa. Sen keskuskylä Kora sijaitsee Nigerjoen tulva-alueella kymmenen kilometriä Ténenkousta pohjoiseen. Kunnassa on 9 100 asukasta (vuonna 2009).


title: Sougoulbé

text: Sougoulbén kunta rajoittuu pohjoisessa Ténenkoun piirin Diondiorin, idässä Ouro Ardon, Ouro Guirén ja Ténenkoun, etelässä Diakan ja lännessä Karérin kuntiin. Seutu kuuluu Sahelin vyöhykkeeseen.


title: Sougoulbé

text: Kuntaan kuuluu 17 kylää ja kolme pikkukylää. Asukkaat ovat etupäässä fulbeja, heidän entisiä orjiaan rimaibeja sekä bozoja.


title: Sougoulbé

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Palveluihin kuuluu kaksi alakoulua, koulutus- ja kehittämiskeskus (CED) sekä terveysasema.


title: Harley Granville-Barker

text: Harley Granville-Barker (taiteilijanimi "Granville Barker", 25. marraskuuta 1877 Lontoo – 31. elokuuta 1946 Pariisi) oli englantilainen näyttelijä, teatteriohjaaja ja -tuottaja, kriitikko ja näytelmäkirjailija. Häntä pidetään merkittävänä brittiläisen teatterin uudistajana 1900-luvun alussa.


title: Harley Granville-Barker

text: Barker debytoi teatterinäyttämöllä 13-vuotiaana. Vuonna 1899 hän näytteli pääosan teoksessa "Richard II", ohjaajana Elizabethan Stage Societyn perustaja William Poel. Barker liittyi Poelin teatteriseurueeseen ja solmi yhteyksiä muun muassa George Bernard Shaw’hon ja William Archeriin. Barkerin esikoisnäytelmä "The Marrying of Ann Leete" kantaesitettiin vuonna 1900.


title: Harley Granville-Barker

text: Menestyksekkään Stage Society -kauden jälkeen Barker ja J. E. Vedrenne vuokrasivat käyttöönsä Lontoon Royal Court -teatterin, jota Barker johti kolme näytäntökautta ja toi näyttämölle muun muassa Shaw’ta, Henrik Ibseniä ja Maurice Maeterlinckiä. Barkerin produktioiden ja usein myös hänen tekemiensä pääroolien myötä Shaw’n maine johtavana näytelmäkirjailijana vahvistui.


title: Harley Granville-Barker

text: 1910-luvulla Barker tuli tunnetuksi William Shakespearen näytelmäproduktioistaan Lontoon Savoy-teatterissa. Niissä käytettiin vain viitteellistä lavastusta ja vuorosanat lausuttiin nopeasti ja aiempaa vähemmän juhlavasti, ettei teosten kesto kasvaisi liian pitkäksi. Hän käytti näyttämönä usein myös ensimmäisiä penkkirivejä, mikä lähensi yleisöä ja esittäjiä ja toi Barkerin mielestä näin Shakespearen hengen paremmin esiin.


title: Harley Granville-Barker

text: Näytelmäkirjailijana Barker teki muotokokeiluja ja osoittautui lahjakkaaksi ideoijaksi ja dialogin kirjoittajaksi. Hänen tunnetuimmat näytelmänsä ovat "The Voysey Inheritance" (1905, myöhemmin myös David Mametin sovituksena), "Waste" (1907, kantaesitetty uudistettuna vasta 1936) ja "The Madras House" (1909). Hänen vuonna 1916 kirjoittamansa "Farewell to the Theatre " sai maailman kantaesityksensä vasta 2011 Rose Theatressa Kingston upon Thamesissä, pääroolissa Jane Asher.


title: Harley Granville-Barker

text: Uransa loppuvaiheessa Barker asui Pariisissa jossa kirjoitti teatterikritiikkejä, käänsi espanjalaista näytelmäkirjallisuutta ja toimi Pariisin British Instituten johtajana 1937–1989.


title: Harley Granville-Barker

text: Barker oli 1906–1918 naimisissa näyttelijä Lillah McCarthyn kanssa ja sitten amerikkalaisen kirjailijan Helen Manchester Gatesin kanssa.


title: Aidan

text: Aidan, joka tunnettiin myös nimellä Aedan (k. noin 608), oli Dalriadan kuningas. Hän oli kuningas Gabranin poika. Pyhä Columba kruunasi Aidanin Ionassa. Aidan halusi pitää Skotlannin Dalriadan rippumattomana kuningaskunnan Irlannin puoleisesta osasta. Hän joutui hallituskaudellaan sotaan eteläisten naapuriensa kanssa ja johti sotajoukon Northumbrian kuningasta Aethelfrithiä vastaan. Aidan kärsi kuitenkin tappion Degsastanissa tai Liddesdalessa.


title: Rimaibet

text: Rimaibet ovat fulbeihin kuuluva etninen ryhmä Länsi-Afrikassa. He ovat fulbejen entisiä orjia, joiden tehtävänä oli harjoittaa maanviljelyä vapaiden ja ”jalosukuisten” fulbejen keskittyessä karjanhoitoon. Ryhmien väliset erot ovat sittemmin tasoittuneet, mutta he eivät edelleenkään mene naimisiin keskenään.


title: Rimaibet

text: Rimaibeja asuu varsinkin entisen Macinan fulbevaltion alueella Malissa sekä Burkina Fasossa. Samankaltaisia ryhmiä ovat wolosot mandelaisten kielten puhujien keskuudessa, harratinit maureilla sekä bellat tuaregien parissa.


title: Keltajäkälät (lahko)

text: Keltajäkälät (Teloschistales) on enimmäkseen jäkälämuotoisten sienten lahko, joka kuuluu luokkaan Lecanoromycetes kotelosienten kaaressa. Erään 2008 tehdyn arvion mukaan lahkossa on 5 heimoa, 66 sukua ja 1954 lajia.


title: Cleverbot

text: Cleverbot on web-sovellus, joka tekoälyä hyödyntäen keskustelee ihmisten kanssa. Ohjelman kehitti brittiläinen tekoälytutkija Rollo Carpenter. Ohjelma julkaistiin vuonna 1997.


title: Cleverbot

text: Ohjelmassa ideana on keskustella Cleverbotille. Kun ohjelmalle sanoo jotain, se vastaa joko käyttäjän kysymykseen tai itse kysyy jotain. Cleverbot osaa myös tervehtiä käyttäjää takaisin.


title: Cleverbot

text: Cleverbot on yksi menestyneimpiä tietokoneohjelmia Turingin testissä. Vuonna 2011 Intiassa järjestetyssä kokeessa ohjelman kanssa käydyn neliminuuttisen keskustelun jälkeen 59,3 prosenttia sitä seuranneista luuli keskustelun tapahtuneen ihmisen kanssa.


title: Piirikaktukset

text: Piirikaktukset ("Echinocereus") on 60 lajia käsittävä pohjoisamerikkalainen kaktuskasvisuku. Ne ovat matalakasvuisia ja kukiltaan näyttäviä kuivien kasvupaikkojen kasveja. Tieteellinen nimi viittaa siiliin (kreikan ekhinos) ja vahaan (latinan cereus).


title: Piirikaktukset

text: Piirikaktukset ovat joko yksivartisia tai haarovia, maanmyötäisiä tai pystykasvuisia, pallomaisia tai lieriömäisiä ja enimmäkseen piikkien peittämiä. Korkeutta niillä on tavallisesti 1-60 cm, mutta muista kasveista tukea ottavat lajit voivat saavuttaa jopa neljän metrin pituuden. Varsien uurteita on 4-26, ja ne ovat yleensä hyvin kehittyneitä. Toisinaan varressa on nystermiä. Kääpiöversot eli areolit sijaitsevat nystyjen päissä, ja niissä on vaihtelevanmuotoisia piikkejä. Juuret ovat ohuita tai mukulamaisia.


title: Piirikaktukset

text: Piirikaktusten kukat puhkeavat areolien yläpinnalle. Ne kukkivat päiväaikaan keväisin ja/tai kesäisin. Kooltaan kukat ovat vaihtelevia, muodoltaan suppilomaisia ja tavallisesti kirkasvärisiä. Kukkamaljan emin vartalon tyvellä on areoleja, joissa on piikkejä, sukasia ja toisinaan villakarvaa. Emin luotit ovat tavallisesti vihreät, joskus valkoiset. Hedelmä on pallomainen tai munamainen, tavallisesti mehukas, vihreä tai punainen ja tavallisesti piikkinen. Hedelmä avautuu sivuiltaan raoilla. Leveän soikeat siemenet ovat mustia ja nystypintaisia.


title: Piirikaktukset

text: Piirikaktuksia tavataan kauttaaltaan Yhdysvaltojen länsiosissa, ja etelässä niiden levinneisyys ulottuu Keski-Meksikoon.


title: Piirikaktukset

text: Luonnosta löytyy 60 piirikaktuslajia ja yksi luontaisesti syntynyt risteymä.


title: Nuori viha

text: Nuori viha ("Look Back in Anger") on englantilaisen John Osbornen näytelmä, joka sai kantaesityksensä vuonna 1956. Se on triangelidraama, jonka keskushahmoina ovat älykäs mutta aggressiivinen työväenluokkaan kuuluva Jimmy Porter, hänen ylempää keskiluokkaa edustava vaimonsa Alison ja vaimon paras ystävä Helena Charles. Heidän välilleen yrittää rakentaa sopua walesiläinen vuokralainen, joviaali Cliff. Viides hahmo näytelmässä on Alisonin isä, eversti Redfern.


title: Nuori viha

text: Näytelmästä tuli 1950-luvun lopulla hyvin suosittu Lontoossa ja ympäri maailmaa, ja näytelmän myötä tuli yleiseen käyttöön käsite ”vihainen nuori mies”. Sillä kuvattiin aluksi kirjailija Osbornea ja hänen kirjoittajasukupolveaan, joka etsi ilmaisukeinoja ankarasta arkirealismista edellisen sukupolven eskapistisen teatteri-ihanteen vastapainona.


title: Nuori viha

text: Alkuperäistuotannon rooleissa näyttelivät Kenneth Haigh (Jimmy), Alan Bates (Cliff), Mary Ure (Alison), Helena Hughes (Helena) ja John Welsh (eversti Redfern). Sen ohjasi Tony Richardson, joka toteutti näytelmän seuraavana vuonna myös New Yorkin Broadwayllä miltei samalla roolituksella: Helenan roolia näytteli siellä Hughesin sijasta Vivienne Drummond. Broadway-versio sai kolme Tony-palkintoehdokkuutta sekä New York Drama Critics’ Circlen palkinnon vuoden parhaana ulkomaisena näytelmänä.


title: Nuori viha

text: Tony Richardson ohjasi näytelmästä vuonna 1959 myös elokuvan "Nuori viha", jonka miespääosaa esittää Richard Burton ja Alisonin roolia jälleen Mary Ure.


title: Nuori viha

text: John Osbornen viimeiseksi jäänyt näytelmä oli vuonna 1991 valmistunut jatko-osa "Nuoren vihan" tarinaan nimeltä "Déjàvu".


title: Nuori viha

text: "Nuori viha" oli Osbornelle vahvasti omaelämäkerrallinen teos. Sen innoittajana toimi hänen onneton avioliittonsa näyttelijä Pamela Lanen kanssa ahtaassa asunnossa Derbyssa. Jimmyn pitkissä naisia solvaavissa repliikeissä on nähtävissä Osbornen ongelmallinen suhde myös äitiinsä, jota hän omaelämäkerrassaan "A Better Class of Person" kuvasi kaksinaismoralistiseksi, itsekeskeiseksi, laskelmoivaksi ja välinpitämättömäksi. Näytelmän kantaesityksen jälkeen Osborne aloitti suhteen Alisonia esittäneen Mary Uren kanssa ja erosi Pamela Lanesta 1957.


title: Nuori viha

text: Jimmy Porter asuu pienessä yksiössä vaimonsa ja liikekumppaninsa Cliffin kanssa. Jimmy solvaa heitä lakkaamatta, ja puhe keskeytyy vain silloin kun jompi kumpi saa sanotuksi jotain vastaan tai kun Jimmy ja Alison välillä osoittavat toisilleen rakkautta. Heidän luokseen tulee asumaan myös näyttelijä Helena Charles, joka vierailee läheisessä teatterissa. Helena alkaa vastustaa Jimmyn solvauksia ja saa Jimmyn ja Alisonin riitoihin keskenään niin, että Alison päättää muuttaa pois. Helenasta tulee nyt Jimmyn rakastajatar, joka kuitenkin väsyy Jimmyn sanalliseen hyväksikäyttöön pian. Kuukausien päästä Alison palaa väsyneenä, sairaana ja Jimmyn lapsen keskenmenossa menettäneenä. Helena häipyy tiehensä, ja Jimmyä ja Alisonia yhdistää enää vain seksuaalinen tarve.


title: Nuori viha

text: Uudenlaista realismia edustava näytelmä sai aluksi hyvin torjuvat arvostelut. Sitä vierastettiin jopa niin arkisen työn kuin silittämisen jatkuvasta näyttämisestä (Alison silittää läpi ensimmäisen näytöksen). Hyvät arviot antoivat vain Kenneth Tynan ja Harold Hobson, joita nykyisin pidetään tuon aikakauden merkittävimpinä kriitikoina.


title: Nuori viha

text: Seuraavana vuonna näytelmän ensi-ilta Broadwaylla toi sille kuitenkin kolme Tony-ehdokkuutta ja New Yorkin draamakriitikoiden palkinnon. Vuonna 1959 ensi-iltaan tuotu elokuvaversio sai neljä Bafta-ehdokkuutta.


title: Nuori viha

text: Näytelmästä on tehty vuoden 1959 teatterielokuvan lisäksi televisioelokuva vuonna 1980 ("Nuori viha", ohjaus Lindsay Anderson) sekä videolle kuvattu televisionäytelmä vuonna 1959.


title: Nuori viha

text: Näytelmän suomensi 1960-luvun alussa Maini Palosuo nimellä "Nuori viha". Vuonna 2011 Anni Ojanen, Antti Nylén ja Juhan Ulfsak modernisoivat näytelmän nykyajassa tapahtuvaksi Teatteri Jurkkaan nimellä "Viha sydämessä". Produktiossa näyttelivät Laura Birn, Kasimir Baltzar, Lotta Lehtikari ja Tuomas Tulikorpi.


title: Nuori viha (elokuva)

text: Nuori viha ("Look Back in Anger") on brittiläinen draamaelokuva vuodelta 1959, joka perustuu John Osbornen näytelmään "Nuori viha" vuodelta 1956. Elokuvan ohjasi näytelmän sekä Lontooseen että Broadwaylle ohjannut Tony Richardson. Sekä näytelmää että elokuvaa pidetään "tiskipöytärealismiksi" kutsutun tyylisuunnan aloittajina, jonka tekijöitä kutsuttiin usein nimellä nuoret vihaiset miehet.


title: Nuori viha (elokuva)

text: Elokuvan tarina on 1950-luvun ahtaaseen brittiyksiöön sijoittuva kolmiodraama, jonka osapuolia näyttelevät Richard Burton, Claire Bloom ja Mary Ure, joka oli esittänyt rooliaan jo Lontoon ja New Yorkin teatteriproduktioissa.


title: Nuori viha (elokuva)

text: Kouluja käynyt mutta silti työmiehen töitä tekevä Jimmy Porter asuu pienessä yksiössä vaimonsa ja liikekumppaninsa Cliffin kanssa. Jimmy solvaa heitä lakkaamatta, ja puhe keskeytyy vain silloin kun jompi kumpi saa sanotuksi jotain vastaan tai kun Jimmy ja Alison välillä osoittavat toisilleen rakkautta. Heidän luokseen tulee asumaan myös näyttelijä Helena Charles, joka vierailee läheisessä teatterissa. Helena alkaa vastustaa Jimmyn solvauksia ja saa Jimmyn ja Alisonin riitoihin keskenään niin, että Alison päättää muuttaa pois. Helenasta tulee nyt Jimmyn rakastajatar, joka kuitenkin väsyy Jimmyn sanalliseen hyväksikäyttöön pian. Kuukausien päästä Alison palaa väsyneenä, sairaana ja Jimmyn lapsen keskenmenossa menettäneenä. Helena häipyy tiehensä, ja Jimmyä ja Alisonia yhdistää enää vain seksuaalinen tarve.


title: Nuori viha (elokuva)

text: Elokuva sai neljä Bafta-ehdokkuutta. Lisäksi Burton oli roolistaan ehdolla Golden Globe -voittajaksi. Yhdysvalloissa National Board of Review palkitsi "Nuoren vihan" vuoden parhaana ulkomaisena elokuvana.


title: Nuori viha (elokuva)

text: Osbornen näytelmästä on tehty lisäksi televisioelokuva vuonna 1980 ("Nuori viha", ohjaus Lindsay Anderson) sekä videolle kuvattu televisionäytelmä vuonna 1959.


title: Nuori viha (elokuva)

text: "The New York Timesin" kriitikot valitsivat "Nuoren vihan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: FS Cassard (1866)

text: Cassard oli Ranskan laivaston vuonna 1866 vesillelaskettu 1. luokan aviso, joka myöhemmin luokiteltiin korvetiksi nimellä "Desaix".


title: FS Cassard (1866)

text: Alus tilattiin Le Havresta Augustin Normandilta. Tilatun aluksen nimeksi vahvistettiin 3. joulukuuta 1861 "Cassard" ja sen köli laskettiin 1. tammikuuta 1862. Alus laskettiin vesille 20. helmikuuta 1866. Se muutettiin jahdiksi uudelleen nimettynä "Jérôme Napoléoniksi" 16. elokuuta. Samalla nimi "Cassard" siirrettiin aiemmin valmistetulle "Jérôme Napoléonille". Alus otettiin palvelukseen 1. syyskuuta.


title: FS Cassard (1866)

text: Alus teki tutkimusmatkan Jäämerelle vuosina 1867-1868 ja se oli Cherbourgissa 19. syyskuuta 1870.


title: FS Cassard (1866)

text: Alus luokiteltiin korvetiksi 19. syyskuuta, jolloin se sai uuden nimen "Desaix". Alus liitettiin samalla Välimeren laivueeseen. Se oli Lähi-Idän asemalla 8. lokakuuta 1872-15. elokuuta 1873. Alus poistettiin alusluettelosta 18. elokuuta 1894.


title: Minun majesteettini

text: Minun majesteettini (; myös "DuBarry Was a Lady") on vuonna 1943 ensi-iltansa saanut Roy Del Ruthin ohjaama yhdysvaltalainen Technicolor-musikaalikomediaelokuva, jonka pääosissa ovat Red Skelton, Lucille Ball ja Gene Kelly. "Minun majesteettini" kertoo yökerhon työntekijästä, joka unelmoi olevansa kuningas Ludvig XV, ja että hänen ihailemansa yökerhon tähti on hänen rakastettunsa.


title: Minun majesteettini

text: "Minun majesteettini" perustuu Herbert Fieldsin ja Buddy DeSylvan kirjaan ja Cole Porterin Broadway-musikaaliin "Du Barry Was a Lady" (1939), jonka pohjalta Nancy Hamilton, Irving Brecher ja Wilkie C. Mahoney laativat elokuvan käsikirjoituksen. "Minun majesteettini" -elokuvan tuottajana oli Arthur Freed ja tuotanto- ja levittäjäyhtiönä Metro-Goldwyn-Mayer.Martha Mears dubbasi Lucille Ballin lauluäänen suurimmaksi osaksi, mutta ”Friendship”-laulussa Ball laulaa omalla lauluäänellään.


title: Minun majesteettini

text: Alkuperäinen Cole Porterin säveltämä ja sanoittama ja Herbert Fieldsin ja Buddy DeSylvan kirjaan perustuva Broadway-musikaali "Du Barry Was a Lady" sai ensi-iltansa 46th Street Theatressa 6. joulukuuta vuonna 1939. Musikaalin 408. ja viimeinen esitys oli Royale Theatressa 12. joulukuuta vuonna 1940. Musikaalin pääosissa olivat Bert Lahr, Ethel Merman ja Betty Grable.


title: Minun majesteettini

text: Tuotantoyhtiö Metro-Goldwyn-Mayer osti musikaalin elokuvaoikeudet 80 000 dollarilla. Ostaessaan musikaalin elokuvaoikeuksia MGM suunnitteli elokuvamusikaalin päätähdeksi Ann Sothernia. Kun Sothern kieltäytyi elokuvamusikaalin pääroolista, MGM päätti palkata Lucille Ballin Sothernin tilalle. Broadway-musikaalin elokuvaversiosta karsittiin paljon Cole Porterin alkuperäisiä sävellyksiä, ja elokuvaversioon lisättiin henkilöhahmoja ja nimiä muutettiin, mutta juoni säilytettiin pääasiassa samana.


title: Minun majesteettini

text: "Minun majesteettini" kuvattiin Technicolor-elokuvausmenetelmällä työnimellä "Gentleman’s Choice" MGM:n studioilla Kalifornian Culver Cityssä noin 1,3 miljoonan dollarin budjetilla. Elokuvan kuvaukset kestivät elokuun lopusta marraskuun alkuun 1942.


title: Minun majesteettini

text: "Minun majesteettini" sai Yhdysvaltain ensi-iltansa New Yorkissa 30. toukokuuta vuonna 1943. Maanlaajuiseen teatterilevitykseen elokuva pääsi Yhdysvalloissa 13. elokuuta 1943. Suomessa elokuvan teatteriensi-ilta oli 10. toukokuuta vuonna 1946. Metro-Goldwyn-Mayer oli tuottamisen ohella myös elokuvan levittäjä. "Minun majesteettini" tuotti maailmanlaajuisesti 3 496 000 dollaria MGM:n merkintöjen mukaan. Voittoja MGM:lle kertyi 857 000 dollarin verran, mikä tekee elokuvasta taloudellisesti menestyneen.


title: Minun majesteettini

text: "Minun majesteettini" on julkaistu VHS:nä ja DVD:nä.


title: Kolmitäplätilapia

text: Kolmitäplätilapia ("Oreochromis andersonii") on tilapioihin kuuluva kirjoahven, jota tavataan eteläisen Afrikan joissa. Laji kasvaa maksimissaan 61 senttimetriä pitkäksi ja 4,7 kilogramman painoiseksi. Laji luokitellaan vaarantuneeksi.


title: Kolmitäplätilapia

text: Sukukypsyyden kolmitäplätilapia saavuttaa 12–15 senttimetriä pitkänä, ja lajin maksimipituus on 61 senttimetriä ja maksimipaino 4,7 kilogrammaa. Sekä koiraalla että naaralla on lisääntymiskauden ulkopuolella 3 tai 4 selvää täplää keskivartalossa ja punaiset reunat selkä- ja peräevässä. Lisääntymisaikana koiraiden evien punaiset reunat ovat leveämmät ja kirkkaammat. Lisäksi koiraan päässä, selässä ja kyltissä erottuu kimalteleva ruskean sinipunerva.


title: Kolmitäplätilapia

text: Kolmitäplätilapia elää Sambesin yläjuoksulla sekä Kafue-, Okavango- ja Cunenejoissa. Se on melko yleinen sekä Sambesissa että Okavangossa.


title: Kolmitäplätilapia

text: Aikusia yksilöitä tavataan pääasiassa syvemmissä lammissa ja jokien pääuomissa. Poikasia tavataan sen sijaan useamassa elinympäristöissä, kuten tulvatasankojen laguuneissa, suurissa avoimissa soissa sekä harvoin jokien pienemmissä sivujoissa.


title: Kolmitäplätilapia

text: Kolmitäplätilapian yksilömäärä on laskussa, ja Kansainvälinen luonnonsuojeluliitto luokittelee sen vaarantuneeksi. Suurimman uhan sille asettaa mahdollinen niilintilapian leviäminen, joka on aiheuttanut jo muutamian muiden tilapialajien sukupuuton.


title: Maljajäkälät

text:
Maljajäkälät (Lecanorales) on enimmäkseen jäkälämuotoisten sienten lahko, joka kuuluu luokkaan "Lecanoromycetes" kotelosienten kaaressa.
Lahko sisältää 26 heimoa, 269 sukua ja 5695 lajia.


title: Saint-Augustin

text: Saint-Augustin tai Saint Augustine on usean paikan nimi:


title: Luettelo elossa olevista suomalaisista entisistä ministereistä

text:
Tämä on luettelo Suomen valtioneuvoston jäsenenä toimineista elossa olevista henkilöistä.
Kaikki Ahon, Lipposen II, Jäätteenmäen, Vanhasen I, Vanhasen II, Kiviniemen, Kataisen, Stubbin ja Sipilän hallitusten ministerit ovat elossa.


title: Echinomastus

text: Echinomastus on kaktuskasvisuku, jonka tieteellinen nimi on koostettu kreikankielisistä sanoista ekhinos 'siili' ja mastos 'rinta'. Sen seitsemän lajia ovat pieniä, pallomaisia kaktuksia, joilla on selvät piikikkäät nystyt. Kukat ovat purppuraisia, vaaleanpunertavia tai valkoisia, ja suomuiset hedelmät avautuvat tyveltään.


title: Echinomastus

text: "Echinomastus"-kaktukset ovat yksivartisia, pallomaisia tai lyhyelti lieriömäisiä. Varsi on matalauurteinen, uurteet spiraalimaisia. Varressa on selvästi erottuvia nystyjä, joiden yläpinnalle kääpiöversot eli areolit muodostavat uurteen, jossa on usein mesirauhasia. Areoleissa on aina piikkejä, joskin keskipiikit voivat puuttua; säteittäispiikit ovat tavallisesti neulamaisia ja usein toisiinsa kietoutuneita. Kukat sijaitsevat varren kärjessä nystyjen päissä ja ovat avoinna päiväaikaan. Kooltaan ne ovat keskikokoisia, väriltään valkoisia, vaaleanpunaisia, magentanpunaisia tai purppuranpunaisia. Kukan tyvimalja on lyhyt tai puuttuu, ja vartalon tyvellä on suomuja. Hedelmä on pitkänomainen, suomuinen ja kypsänä kuiva, ja se avautuu tyvestään rei'ällä. Siemenet ovat soikeita tai munuaisenmuotoisia, mustia ja pinnaltaan nystyisiä.


title: Echinomastus

text: Suvun lajit kasvavat Yhdysvaltojen lounaisosissa ja Pohjois-Meksikossa.


title: BEP-periaate

text: BEP-periaate (lyh. sanoista Best Environmental Practice) on ympäristöoikeudellinen vaatimus käyttää "ympäristön kannalta parasta käytäntöä". Kansainvälisesti tunnustettu periaate liittyy teknologian valitsemiseen teollisuudessa. Monissa valtioissa periaatteesta on säädetty laissa, esimerkiksi Suomen ympäristönsuojelulain 20 § (527/2014).


title: BEP-periaate

text: BEP-periaatteen mukaan esim. työmenetelmien ja raaka-aineitten valinnassa on huomioitava tarkoituksenmukaisuus ja kustannustehokkuus ympäristön pilaantumisen ehkäisemiseksi. Periaate koskee erityisesti hajapäästöjä aiheuttavien toimintojen sääntelyä. Huomioon otetaan valittujen toimien yhdistelmä.


title: Pallokaktukset

text: Pallokaktukset ("Echinopsis") on eteläamerikkalainen kaktussuku, lajimäärältään yksi suurimmista (128 lajia). Suvun tieteellinen nimi on johdettu kahdesta kreikankielisestä sanasta: ekhinos 'siili' ja opsis 'ulkonäkö', mikä viittaa kasvien piikkisyyteen. Suvun lajeja on kaktussystematiikan historiassa viety moniin eri sukuihin, esim. "Trichocereus", "Helianthocereus", "Hymenorebutia", "Pseudolobivia", "Soehrensia" ja "Lobivia".


title: Pallokaktukset

text: Pallokaktukset eivät nimestään huolimatta aina ole pallomaisia, vaan niiden kasvutapa vaihtelee paljon: niissä on jopa kookkaita puumaisia lajeja. Useimmat ovat piikkisiä ja varreltaan uurteisia, uurteita on joko muutama tai paljon. Areolit eli piikkejä sisältävät kääpiöversot sijaitsevat uurteiden reunoilla ja ovat yleensä pyöreitä ja villakarvaisia. Piikkejä on niissä muutama tai paljon Kukat voivat sijaita varren kärjen tuntumassa tai varren sivulla. Kasvit ovat joko päivisin tai öisin kukkivia. Kukan muoto vaihtelee suppilomaisesta laakeaan, tarjotinmaiseen. Vartalon tyvellä on tavallisesti kapeita suomuja, ja kukan tyviosassa on usein karvoja ja sukasia. Kukissa ei ole selvästi erottuvia mesiäisiä. Heteitä on paljon ja niiden palhot voivat muodostaa kalvomaisen rakenteen kehätorven nieluun. Hedelmä on pallomainen, munamainen tai pitkänomainen, joko mehevä tai kuiva ja usein avautuva. Siemenet ovat pallomaisia tai munamaisia, mustia ja tavallisesti nystypintaisia.


title: Pallokaktukset

text: Pallokaktuslajeja tavataan Etelä-Amerikassa Perussa, Boliviassa, Brasiliassa, Paraguayssa, Uruguayssa ja Argentiinassa.


title: Pallokaktukset

text: Tässä pallokaktusten sukuun sisällytetään 128 lajia ja yksi luonnossa esiintyvä risteymä.


title: Britannian siirtomaavirasto

text: Britannian siirtomaavirasto ("Colonial Office") oli Yhdistyneen kuningaskunnan ministeriö, joka vastasi Brittiläisen imperiumin siirtokuntien hallinnoimisesta siirtomaista ja merentakaisista alueista vastaavan ministerin (Secretary of State for the Colonies) alaisuudessa.


title: K. O. G. Hannikainen

text: Karl Onni Gerhard Hannikainen (8. lokakuuta 1865 Helsinki – 2. joulukuuta 1930 Kuopio) oli suomalainen filosofian tohtori, rehtori ja kirjailija.


title: K. O. G. Hannikainen

text: Hannikaisen vanhemmat olivat maanmittari, kirjailija Pietari Hannikainen ja tämän toinen puoliso Emilie Savander. Hannikainen pääsi ylioppilaaksi Helsingin suomalaisesta alkeisopistosta 1882 ja valmistui Helsingin yliopistosta filosofian kandidaatiksi 1885, maisteriksi 1886, lisensiaatiksi 1888 ja tohtoriksi 1890.


title: K. O. G. Hannikainen

text: Hannikainen toimi vuodesta 1899 Kuopion lyseon historian ja suomen kielen lehtorina. Hän oli koulun rehtorina vuodesta 1900 alkaen aina kuolemaansa saakka 1930. Hannikainen toimi pitkään myös Kuopion kaupunginvaltuutettuna.


title: K. O. G. Hannikainen

text: Hannikainen oli naimisissa vuodesta 1892 Elin Elisabeth Ettingerin kanssa.


title: DS Virgin Racing

text: DS Virgin Racing Formula E Team on brittiläinen Formula E -talli, joka on kilpaillut sarjassa ensimmäisestä kaudesta alkaen.


title: DS Virgin Racing

text: Formula E -sarjan debyyttikaudella kaudella 2014–2015 tallin nimi oli Virgin Racing ja tallin kuljettajina toimivat brittiläinen Sam Bird ja espanjalainen Jaime Alguersuari. Venäjän osakilpailussa ilmenneiden terveysongelmien johdosta Alguersuari menetti FIA:n superlisenssinsä, eikä voinut ottaa osaa kauden päätösviikonloppuun. Hänen paikkansa tallissa otti sveitsiläinen Fabio Leimer. Kauden aikana Bird kilpaili numerolla 2, Alguersuari ja Leimer numerolla 3.


title: DS Virgin Racing

text: Talli saavutti ensimmäisen voittonsa kauden toisessa kilpailussa Malesiassa, kun Sam Bird ajoi kilpailun voittoon. Bird otti tallille toisen voiton kauden viimeisessä osakilpailussa Lontoossa.


title: DS Virgin Racing

text: 7. toukokuuta 2015 ilmoitettiin Virgin Racingin ja Citroënin yhteistyösopimuksesta kaudeksi 2015–2016. Talli sai uudeksi nimekseen DS Virgin Racing.


title: DS Virgin Racing

text: Bird jatkoi tallin kuljettajana myös sarjan toisella kaudella. Toiseksi kuljettajaksi talli palkkasi ranskalaisen entisen Formula 1 -kuljettajan Jean-Éric Vergnen, joka ajoi edellisellä kaudella Andrettilla.


title: DS Virgin Racing

text: Kaudella 2016–2017 tallin kuljettajina ajavat brittiläinen Sam Bird ja argentiinalainen José María López.


title: Antti Huuskonen

text: Antti (Antero) Huuskonen (5. helmikuuta 1855 Viitasaari – 23. kesäkuuta 1895 Mikkeli) oli suomalainen kansakoulunopettaja ja oppikirjantekijä.


title: Antti Huuskonen

text: Huuskosen isä oli maanviljelijä Matti Huuskonen. Hän valmistui opettajaksi Jyväskylän opettajaseminaarista 1877. Huuskonen toimi opettajana Tuusniemellä 1877–1886.


title: Antti Huuskonen

text: Huuskonen oli naimisissa Kristina Lovisa Miettisen kanssa.


title: John Osborne

text: John James Osborne (12. joulukuuta 1929 – 24. joulukuuta 1994) oli englantilainen näytelmäkirjailija, näyttelijä ja yhteiskuntakriitikko. Hänen näytelmänsä "Nuori viha" (1956) saama menestys muutti merkittävästi Englannin teatterimaailmaa ja aloitti uuden ”nuorten vihaisten miesten” aikakauden, joka korosti realismia ja yhteiskuntakritiikkiä.


title: John Osborne

text: Osbornen monipuolinen tuotanto kattaa yli 40 vuotta ja koostuu teatterinäytelmistä, elokuvakäsikirjoituksista ja televisiotöistä. Hänen yksityiselämänsä oli myrskyisää ja hän käytti väkivaltaista kieltä paitsi teksteissään, myös puolisoitaan ja perhettään kohtaan. Näytelmän "Nuori viha" päähenkilössä, lakkaamatta muita solvaavassa katkeroituneessa nuoressa miehessä, on paljon Osbornea itseään.


title: John Osborne

text: Osbornen isä Thomas Godfrey Osborne toimi mainospiirtäjänä ja copywriterina ja äiti baarimestarina. Isä kuoli 1941, ja hänen henkivakuutusrahoillaan pojalle kyettiin kustantamaan paikka Belmont Collegen yksityiskoulussa. Parin vuoden jälkeen 16-vuotias Osborne erotettiin koulusta hänen lyötyään rehtoria. Sen jälkeen hän kokeili taloustoimittajan työtä, mutta kiinnostui sattuman kautta teatterista ja sai paikan Anthony Creightonin kiertävästä teatteriseurueesta. Osborne alkoi kirjoittaa näytelmiä aluksi yhdessä muiden kanssa, kuten Creightonin ja Stella Lindenin kanssa.


title: John Osborne

text: Osbornen ensimmäinen näytelmä "Nuori viha" syntyi runsaassa kahdessa viikossa teatteritöiden vapaa-ajoilla. Se perustui hänen myrskyisään suhteeseensa näyttelijä Pamela Lanen kanssa pienessä yksiössä Derbyssa, jolloin Lane petti häntä paikallisen hammaslääkärin kanssa. Teatteriagentit palauttivat käsikirjoituksen yksi toisensa jälkeen, mutta vastaperustettu English Stage Company kiinnostui siitä. Näytelmä sai enimmäkseen huonoja arvosteluja, ja monet katsojat vaativat rahojaan takaisin. Kaksi arvostettua kriitikkoa, The Observer -lehden Kenneth Tynan ja Sunday Timesin Harold Hobson kuitenkin näkivät sen lupauksena uudenlaisesta teatterista. Sitä kautta näytelmästä tuli lopulta suurmenestys sekä Lontoossa että Broadwaylla ja vuonna 1959 ensi-iltansa saaneena samannimisenä elokuvana, jotka kaikki ohjasi Tony Richardson.


title: John Osborne

text: Seuraavan näytelmän Osbornelta tilasi Laurence Olivier. Hän ei ollut pitänyt "Nuoresta vihasta", mutta kiinnostui Osbornen kyvyistä nähtyään silloisen vastanäyttelijänsä Marilyn Monroen aviomiehen, näytelmäkirjailija Arthur Millerin vaikuttuvan näytelmästä. Tuloksena oli "The Entertainer" (1957), joka käyttää kuihtuvaa music hall -perinnettä metaforana brittiläisen imperiumin kadonneista loiston päivistä ja toisaalta rock’n’roll-musiikkia metaforana nousevasta amerikkalaisuudesta.


title: John Osborne

text: Seuraavia Osbornin näytelmiä olivat tabloid-lehdistöä satirisoiva musikaali "The World of Paul Slickey" (1959), erikoinen television dokumenttinäytelmä "A Subject of Scandal and Concern" (1960) ja vuoden 1962 näytelmäpari "Plays for England", joka koostui teoksista "The Blood of the Bambergs" ja "Under Plain Covers".


title: John Osborne

text: Vuonna 1961 kantaesitetty "Luther", näytelmä Martti Lutherista, toteutettiin "Nuoren vihan" tavoin pian myös Broadwaylla ja toi Osbornelle Tony-palkinnon sekä New York Drama Critics’ Circlen palkinnon vuoden parhaasta näytelmästä.


title: John Osborne

text: 1960-luvun alussa Osborne teki myös elokuvakäsikirjoituksia, joista "Tom Jones – hulivilihurmuri" (1963) toi hänelle Oscarin.


title: John Osborne

text: Osbornen menestys jatkui näytelmillä "A Patriot For Me" (1965) ja "The Hotel in Amsterdam" (1968), jotka molemmat voittivat Evening Standard -lehden Vuoden näytelmä -palkinnon. Edellinen kertoi homoseksuaalisesta kaksoisagentista Alfred Redlistä, jälkimmäinen kolmesta elokuva-alan pariskunnasta jotka pakenevat tyrannimaista tuottajaansa yhteiseen hotellisviittiin.


title: John Osborne

text:
John Osbornen 1970-luvun alun näytelmiä ovat "West of Suez", "A Sense of Detachment" ja "Watch It Come Down".
Noihin aikoihin hän myös näytteli elokuvissa, kuten Cyril Kinnearin rooli elokuvassa "Tappakaa Carter" (1971).


title: John Osborne

text: Vanhoilla päivillään Osborne kirjoitti kaksiosaisen omaelämäkertansa, "A Better Class of Person" (1981) ja "Almost a Gentleman" (1991). Ensimmäinen niistä oli pohjana Thames Televisionin televisionäytelmälle (1985), joka oli ehdolla Prix Italia -palkinnon saajaksi. Vuonna 1999 elämäkerrat julkaistiin yhteislaitoksena "Looking Back - Never Explain, Never Apologise".


title: John Osborne

text: Hänen viimeiseksi jäänyt näytelmänsä "Déjà Vu" (1991) oli jatkoa "Nuoren vihan" tarinalle.


title: John Osborne

text: John Osbornen usein kaltoin kohdelluiksi tulleita puolisoita olivat Pamela Lane (1951–1957), "Nuoren vihan" alkuperäisnäyttelijä Mary Ure (1957–1963), kirjailija Penelope Gilliatt (1963–1968), näyttelijä Jill Bennett (1968–1977) ja kuvataidekriitikko Helen Dawson (1978–1994).


title: Woodstock (täsmennyssivu)

text: Woodstock tarkoittaa useimmiten vuoden 1969 festivaalia. Sanan muita merkityksiä:


title: Noin viikon uutiset

text: Noin viikon uutiset on vuosina 2014–2017 Yle TV2:lla esitetty televisio-ohjelma, joka käsitteli ajankohtaisia uutisia huumorin ja satiirin keinoin. Jokaisessa jaksossa nähtiin myös vieras, jonka kanssa keskusteltiin pinnalla olevasta aiheesta. Ohjelmaa juonsi Jukka Lindström. Ohjelman alkuvuosina vakiovieraina esiintyivät myös koomikot Teemu Vesterinen ja Tommi Tuominen.


title: Noin viikon uutiset

text: "Noin viikon uutiset" on palkittu parhaan komedia- ja sketsiohjelman Kultainen Venla -palkinnolla vuosina 2016 ja 2017. Marraskuussa 2017 Raittiuden Ystävät palkitsi ohjelman ja juontaja Jukka Lindströmin Vuoden raittiusteko 2017 -tunnustuksella ”rohkeasta, ennakkoluulottomasta ja kriittisestä tavasta tarkastella suomalaista päihdekulttuuria ja alkoholiteollisuutta”.


title: Noin viikon uutiset

text: Ohjelman kesätauoilla vuosina 2016 ja 2017 Lindström on tehnyt Yle Areenassa julkaistua podcast-sarjaa "Noin viikon radio". Ohjelman tekijätiimi jatkaa keväällä 2018 alkavassa "Noin viikon studio" -ohjelmassa.


title: Noin viikon uutiset

text: Ohjelman juontaja ja käsikirjoittaja Jukka Lindströmin mukaan ohjelmaa alettiin ideoimaan alkuvuodesta 2014, kun tuottaja Juha Lahti kysyi Lindströmiltä, minkälaista ohjelmaa tämä tekisi, jos saisi siihen täysin vapaat kädet.


title: Noin viikon uutiset

text: Image-lehden haastattelussa Lindström on kertonut, että huolella tehdyn käsikirjoituksen avulla on tarkoitus luoda illuusio siitä, että kaikki on improvisoitua. Jutussa Lindström myös toteaa, että hän ei ”usko satiirin voimaan tai yhteiskunnalliseen tehtävään, mutta ei pelkää myöskään suututtaa vallanpitäjiä”.


title: Noin viikon uutiset

text: Ohjelmaa käsikirjoitettiin maanantaista keskiviikkoon. Torstai-iltana esitetty jakso nauhoitettiin Ylen studioilla Pasilassa torstai-iltapäivisin vaihtuvan studioyleisön edessä.


title: Noin viikon uutiset

text: Ohjelma otettiin vastaan hyvin. "Keskisuomalaisen" kolumnissaan Heikki Kärki piti ohjelmaa viihdyttävänä sekä tiiviisti ja tarkkaan käsikirjoitettuna. "Helsingin Sanomien" Toni Puurtisen mukaan ohjelma on oivaltava ja hauska. Toimittaja Veli-Pekka Lehtonen arvioi maaliskuussa 2017 Helsingin Sanomissa "Noin viikon uutisten" olevan ”nopein ja iloisin tv-show juuri nyt”. Erityisesti Lehtonen nostaa esiin käsikirjoituksessa ansiokkaasti käytettävän arkistomateriaalin ja pelottoman asenteen.


title: Noin viikon uutiset

text: Seitsemännen kauden kahdeksannen jakson ensilähetys teki ohjelman katsojaennätyksen, kun sitä seurasi keskimäärin 325 000 katsojaa torstaina 9. marraskuuta 2017. Elokuussa 2017 Yle ilmoitti Jukka Lindströmin jättävän ohjelman syksyn tuotantokauden jälkeen. Ohjelma jäi määrittelemättömälle tauolle marraskuussa 2017.


title: Spark-Renault SRT 01E

text: Spark Renault SRT_01 on Formula E -sarjaan suunniteltu sähköauto kaudeksi 2014–15. Auto esiteltiin virallisesti Frankfurtin Motor Show’ssa 10. syyskuuta 2013. Auto on suunniteltu yhdessä Spark Racing Technologiesin, Williamsin, McLarenin, Dallaran ja Renault’n kanssa. Suunnittelusta on vastannut Frédéric Vasseur. Auto on läpikäynyt myös FIAn törmäystestin, jonka myös Formula 1 -autot käyvät läpi.


title: Spark-Renault SRT 01E

text: Renkaat toimittaa autoille ranskalainen rengasvalmistaja Michelin. Renkaat on suunniteltu siten, että niillä voi ajaa kilpaa sekä kuivalla että märällä säällä. Autoissa on Dallaran valmistama hiilikuiturunko ja Hewlandin vaihdelaatikko. Sähkömoottorit toimittaa McLaren. Akustosta vastaa Williams. Formula E:n sähkömoottorin teho on noin 200 kilowattia, joka vastaa 270 hevosvoimaa. Auton huippunopeudeksi on mitattu 250 kilometriä tunnissa. Sarjan ensikaudella kaikki tallit käyttävät kyseisiä autoja. Aluksi tunnin mittaisissa kisoissa kuljettajilla on käytössään kaksi autoa, mutta suunnitelmissa on autojen langaton lataus kisojen aikana.


title: Spark-Renault SRT 01E

text: Autoa testasi ensimmäisen kerran 21. marraskuuta 2013 Lucas di Grassi La Ferté Gaucherin radalla. Di Grassi toimi alussa myös auton kehittäjänä ja testikuljettajana.


title: Middlesex (täsmennyssivu)

text: Middlesex voi tarkoittaa:


title: Middlesexin piirikunta

text: Middlesexin piirikunta on viiden hallintoalueen nimi:


title: Middlesexin piirikunta

text: Yhdysvallat:


title: Middlesexin piirikunta

text: Kanada:


title: Luettelo Norjan pääministereistä

text: Tämä on luettelo Norjan pääministereistä. Luettelossa on otettu huomioon myös Norjan kuvernöörit ("rigsstatholder") vuosina 1814–1856, Norjan varakuninkaat ("visekonge"), ensimmäiset ministerit ("førstestatsråd") vuosina 1814–1873 sekä itsenäisen Norjan pääministerit ("statsminister") vuodesta 1905. Luettelossa on myös toisen maailmansodan aikaisen nukkehallinnon johto.


title: Luettelo Norjan pääministereistä

text: Kun unioni purettiin 1905, pääministeri on toiminut Oslossa, paitsi toisen maailmansodan aikana, jolloin hallitus toimi pakolaishallituksen muodossa Lontoossa.


title: Hindenburgin onnettomuus

text: LZ 129 Hindenburg saapui 6. toukokuuta 1937 kello 16.00 kolme päivää kestäneen lennon jälkeen Lakehurstin ylle New Jerseyssä. Muutaman tunnin kuluttua se tuhoutui ja 36 henkeä kuoli historian siihen asti pahimmassa siviililento-onnettomuudessa.


title: Hindenburgin onnettomuus

text:
Onnettomuuden seurauksena kaikki zeppeliinilennot päättyivät kokonaan ilmailun historiassa.
Versailles’n sopimuksesta huolimatta Luftschiffbau Zeppelin -yhtiö oli alkanut valmistaa uudelleen zeppeliinejä kaupalliseen käyttöön vuonna 1928. Yhtiön silloinen toimitusjohtaja Hugo Eckener rakennutti tuohon aikaan ensimmäisen kaupalliseen käyttöön tarkoitetun ilmalaiva Graf Zeppelinin.


title: Hindenburgin onnettomuus

text: Toimitusjohtaja Eckener oli jo monta vuotta yrittänyt saada lupaa käyttää herkästi syttyvän vetykaasun sijasta turvallisempaa heliumia zeppeliinien nostokaasuna, mutta Yhdysvallat, joilla oli monopoli heliumin tuotannossa, oli hyvin haluton myymään sitä kansallissosialistiseen Saksaan. Siksi Luftschiffbau Zeppelin -yhtiö oli tehnyt tiiviistä yhteistyötä amerikkalaisen Goodyear-yhtiön kanssa heliumin käyttölupaneuvotteluiden helpottamiseksi amerikkalaisten kanssa.


title: Hindenburgin onnettomuus

text: Tilanne oli kuitenkin poliittisesti muuttumassa Saksassa. Natsipuolue oli noussut valtaan vuonna 1933 ja valtion taloudellinen tuki mahdollisti lisätilauksia yhtiölle. Apu ei kuitenkaan ollut pyyteetöntä, sillä natsipuolue vaati "Hindenburgin" nimen muuttamista "Adolf Hitleriksi" ja valtavan hakaristin maalaamista ilmalaivan kangaspintaan. Hakaristivaatimusta ajoi kiivaasti Saksan propagandaministeri Joseph Goebbels, joka halusi käyttää zeppeliinejä natsismin teknisten saavutusten symboleina. Hindenburgin uudelleennimeämistä "Hitleriksi" ei toimitusjohtaja Eckener suostunut toteuttamaan, sillä hänen tarkoituksenaan ei alun perinkään ollut käyttää Hindenburgia poliittisessa propagandassa, vaan kaupallisessa liiketoiminnassa. Siksi Saksan edesmenneen valtakunnanpresidentti Paul von Hindenburgin nimi pysyi edelleen LZ 129 -aluksen nimenä. Eckener kuitenkin suostui maalauttamaan hakaristit Hindenburgin sivuvakaajiin.


title: Hindenburgin onnettomuus

text: Tuleva Hindenburgin lento 6.5.1936 Yhdysvaltoihin olisi tärkeä matka yhtiölle ja sen kaupalliselle toiminnalle, mutta myös valtava propagandavoitto Saksalle ja natsismille. Säännölliset lennot Saksasta Yhdysvaltoihin oli tarkoitus aloittaa vuonna 1937.


title: Hindenburgin onnettomuus

text: Hindenburg oli lähtenyt Frankfurt am Mainista 3. toukokuuta kolmepäiväiselle lennolle kohti Lakehurstia.


title: Hindenburgin onnettomuus

text: Ylittäessään Atlantin valtamerta Hindenburg oli kohdannut voimakasta vastatuulta ja oli joutunut lentämään ukkosrintaman läpi, jonka vuoksi Hindenburg myöhästyi kymmenen tuntia aikataulustaan.


title: Hindenburgin onnettomuus

text: Saapuessa Yhdysvaltain rannikolle Hindenburgin kapteeni Max Pruss päätti ohjata aluksen New Yorkin keskustan yläpuolelle, kunnes vastatuuli Atlantilta heikkenisi. Huonolla säällä lentämistä nimittäin vältettiin, vaikka Luftschiffbau Zeppelin -yhtiö oli mainostanut, että ilmalaivalla olisi turvallista matkustaa säällä kuin säällä. Hindenburgin käyttämä tulenherkkä vetykaasu oli yksi syy, miksi laskeutumista vältettiin erityisesti ukonilmalla.


title: Hindenburgin onnettomuus

text: Hindenburgin lipuessa Manhattanin yläpuolelle ihmiset juoksivat kaduille ihailemaan massiivista näkyä. Manhattanin liikenne oli hetken pysähdyksissä, kun autoissa olevat matkustajat ihailivat Hindenburgia, ennen kuin heidän piti taas jatkaa matkaa. Ilmalaivan ympärillä lensivät pienkoneet, jotka olivat tulleet juhlistamaan Hindenburgin lentoa Yhdysvaltoihin.


title: Hindenburgin onnettomuus

text: Kun Hindenburgin kapteeni Max Pruss sai Lakehurstin lentoaseman päällikkö komentajakapteeni Charles Rosendahlilta tiedon radiolla, että laskeutuminen voi tapahtua, oli jo alkanut taas sataa tihkusadetta. Kello oli jo 19.00 illalla.


title: Hindenburgin onnettomuus

text: Yli kaksisataa kenttähenkilökunnan jäsenistä oli odottamassa Hindenburgia Lakehurstissa, jotta laskeutuminen voitaisiin suorittaa ja ilmalaiva voitaisiin kiinnittää köysillä kiinnitystorniin.


title: Hindenburgin onnettomuus

text: Hindenburgin laskeuduttua 90 metrin korkeuteen näkivät eräät maassa olevat ihmiset staattisen sähkön aiheuttamia kipinöitä. Eräät silminnäkijät todistivat, että zeppeliinin katekangas vuotaisi kaasua ulos ihan kuin säiliöissä olisi vuoto.


title: Hindenburgin onnettomuus

text: Ilmalaivan laskeutuminen sujui hitaasti mutta tasaisesti. Lähestyttäessä kiinnitysmastoa kapteeni kytki moottorit peruutusvaihteella, jotta alus pysähtyisi paikoilleen. Sen jälkeen aluksesta pudotettiin 500 litran vesipainot. Alus laskeutui tasaisesti 60 metriä, minkä jälkeen ankkuri heitettiin alas.


title: Hindenburgin onnettomuus

text:
Kello 19.25 Hindenburgin perä syttyi tuleen, ja liekit levisivät ilmalaivan ylle salamannopeasti. Herkästi syttyvä vetykaasu leimahti humahdellen Hindenburgin yllä. Maassa olevat ihmiset juoksivat pakokauhun vallassa pois putoavan, tulen peittämän ilmalaivan alta.
Tulipalo eteni ilmalaivan keulaan, ja alus vajosi perä edellä maahan. Hindenburgin keula osoitti hetken kohti taivasta, kunnes se romahti maahan. Kaikki oli ohi 37 sekunnissa, ja Hindenburgista oli jäljellä vain savuava kuori.


title: Hindenburgin onnettomuus

text: Hindenburgin laskeutumisen aikana yleisön joukossa oli NBC:n radiotoimittaja Herbert Morrison, joka tallensi pikalevylle aluksen laskeutumista. Morrisonin selostaessa Hindenburgin rungon harjalle syttyi liekki. Yhtäkkiä koko ilmalaiva peittyi tuleen ja paksu savuseinä kohosi kymmenien metrien korkeuteen.


title: Hindenburgin onnettomuus

text: Tutkimukset onnettomuuden syystä alkoivat välittömästi.


title: Hindenburgin onnettomuus

text:
Hindenburgin päällikkö Max Pruss uskoi, että ilmalaiva oli joutunut sabotaasin kohteeksi, sillä Luftschiffbau Zeppelin -yhtiö oli saanut uhkauskirjeitä ja natsihallituksen vastustajille Hindenburg olisi ollut otollinen kohde sabotaasille. Prussin mukaan matkustajien tai henkilökunnan joukossa oli joitakin natsihallituksen vastaisia henkilöitä, jotka olisivat asettaneet ilmalaivaan aikapommin. FBI:n suorittamissa matkustajien kuulusteluissa näyttöä sabotaasista ei kuitenkaan löydetty.
Sekä Yhdysvaltain että natsi-Saksan hallitusten asettaman tutkintakomitean mukaan kyseessä oli traaginen onnettomuus. Tutkintakomitea tuli siihen tulokseen, että sähkökipinä oli sytyttänyt vuotavan vetysäiliön.


title: Hindenburgin onnettomuus

text: Kipinän ja vuodon aiheuttajaa ei koskaan saatu varmasti selville. Tutkintakomitea piti todennäköisenä, että Hindenburgin lähestyessä ankkurimastoa jokin aluksen tukivaijereista olisi katkennut ja puhkaissut kaasusäiliön. Kipinän puolestaan olisi aiheuttanut Elmon tuleksi kutsuttu luonnonilmiö.


title: Hindenburgin onnettomuus

text: NASAsta eläköitynyt vetytutkija Addison Bain ja kemian teknologian emeritusprofessori William D. Van Vorst Kalifornian yliopistosta julkaisivat uuden tutkimuksen 1990-luvun lopulla. Sen mukaan Hindenburgin onnettomuuden syy ei ollut vetypalo. Bain oli löytänyt Hindenburgin ulkovaipan riekaleita, joista selvisi, että kangas oli vesitiivistetty sivelemällä siihen rakettipolttoainetta. Tämän perusteella Hindenburgin onnettomuuden syyksi esitettiin sähköstaattista purkausta, joka olisi sytyttänyt kankaan tuleen.


title: Hindenburgin onnettomuus

text: Uusi hypoteesi on herättänyt myös arvostelua. Myöskään "Myytinmurtajat" eivät saaneet pelkkää Hindenburgissa käytettyä vastaavaa kangasta palamaan riittävän nopeasti. Brittiläisen Jem Stansfieldin johtama tutkimusryhmä pitää onnettomuussyynä hankaussähkön purkautumista.


title: Hindenburgin onnettomuus

text: Onnettomuuden jälkeen matkustajien ja suuren yleisön usko zeppeliineihin alkoi horjua ja Yhdysvaltain asettama kielto zeppeliinien lennoille horjutti lopullisesti yhtiön toimintaa vuoden 1937 tienoilla, jolloin heliumin myyntilupaa ei myöskään annettu Euroopassa vallitsevien poliittisten jännitteiden takia.


title: Hindenburgin onnettomuus

text: Pian onnettomuuden jälkeen lentokoneliikenne syrjäytti zeppeliinit Pan American World Airlinesin aloittaessa toimintansa.


title: Luettelo Bangladeshin presidenteistä

text: Tämä on luettelo Bangladeshin presidenteistä.


title: U-2-välikohtaus

text: U-2-välikohtaus syntyi 1. toukokuuta vuonna 1960, kun Neuvostoliiton ilmapuolustus ampui alas yhdysvaltalaisen Lockheed U-2 -tiedustelulentokoneen syvällä Neuvostoliiton ilmatilassa. Kone oli ollut 6 000 kilometrin pituisella tiedustelumatkalla halki Neuvostoliiton, Pakistanin Peshawarista Norjaan Bodøhön. Konetta ohjasi Gary Powers, CIA:n peiteoperaatiossa toiminut lentäjä. Powers pelastautui koneesta laskuvarjolla, ja neuvostoliittolaiset vangitsivat hänet vakoojana.


title: U-2-välikohtaus

text: Välikohtaus romutti toiveet saada aikaan tuloksia toukokuisessa Pariisin aseidenriisuntakonferenssissa, jonne olivat saapuneet sekä Yhdysvaltain presidentti Dwight D. Eisenhower että Neuvostoliiton kommunistisen puolueen pääsihteeri Nikita Hruštšov. Hruštšov paljasti vakoilukoneen alasampumisen ja vastalauseeksi rajaloukkaukselle poistui konferenssista kesken neuvottelujen.


title: U-2-välikohtaus

text: Oikeudenkäynnissä Moskovassa Powers tuomittiin vankeuteen kymmeneksi vuodeksi. Hänet kuitenkin vaihdettiin lännessä kiinni saatuun neuvostovakoilija Rudolf Abeliin 10. helmikuuta vuonna 1962 Länsi- ja Itä-Berliinin rajalla.


title: U-2-välikohtaus

text: Powers oli aiemmin värväytynyt Yhdysvaltain armeijaan ja sieltä edelleen ilmavoimiin, sillä lentäminen oli aina kiinnostanut häntä. Powers sai luutnantin arvon vuonna 1954. Gary Powers oli toiminut F-84F-hävittäjälentäjänä Turnerin lentotukikohdassa Georgiassa, kunnes CIA värväsi hänet tiedustelulentäjäksi Pakistaniin vuonna 1956. Pakistanista Powersin tarkoitus oli suorittaa tiedustelulentoja Neuvostoliiton ilmatilaan uudentyyppisellä U-2-tiedustelulentokoneella, joka lensi korkeammalla ja pidemmälle kuin aikaisemmat U-2-koneet. Powers ja tämän vaimo Barbara Brown muuttivat Turkkiin, jotta pariskunta voisi asua mahdollisimman lähellä toisiaan ja Powersin työpaikkaa.


title: U-2-välikohtaus

text: Varhain 1. toukokuuta vuonna 1960 Peshawarissa, Pakistanissa sijaitsevassa sotilastukikohdassa nousi Yhdysvaltain Keskustiedustelupalvelu CIA:n Lockheed U-2-tiedustelukone lennolle Neuvostoliiton ylle. Koneen lentäjänä toimi luutnantti Gary Powers, joka oli aiemminkin lentänyt CIA:n vakoilulentoja Neuvostoliiton ilmatilaan.


title: U-2-välikohtaus

text: Lennon koodinimi oli "Grand Slam". Tarkoitus oli lentää Afganistanin ja Hindukušin vuoriston yli Neuvostoliiton ilmatilaan, valokuvata kohteet ja laskeutua lopuksi Bodøhön Norjaan. Kohteina olivat Baikonur-Tjuratamin avaruuskeskus, ohjuskoealue Kystynissä, ydinkoelaitos Sverdlovskissa, ohjusasema Plesetskissä ja Murmansk, jonka päältä kaarrettaisiin Suomen ja Ruotsin ilmatilan läpi Bodøn kentälle Pohjois-Norjaan. Varalaskukentäksi oli merkitty muun muassa Sodankylä. Lento oli ensimmäinen U-2-lento Neuvostoliiton halki. Lentomatkan pituus oli , josta lennettäisiin Neuvostoliiton ilmatilassa. Koko operaation kestoksi oli laskettu noin yhdeksän tuntia.


title: U-2-välikohtaus

text: Lennon aikana Powersilla oli vaikeuksia koneen kanssa, sillä Tšeljabinskin alueen yläpuolella automaattiohjaus lakkoili. U-2:ta oli vaikeaa lentää käsivaraisesti, sillä koneen keula piti pitää määrätyssä kulmassa ylöspäin ja nopeus hyvin pienen haarukan sisällä. Lentoa oli kuitenkin kulunut jo useampi tunti, ja takana näkyi ukkosrintama, joten Powers päätti jatkaa kohti Norjaa.


title: U-2-välikohtaus

text:
Neuvostoliiton ilmapuolustuksen tutkat havaitsivat koneen jo ennen kuin se oli ehtinyt maan ilmatilaan. Moskovassa politbyroo hälytettiin koolle ja koko Neuvostoliiton ilmatila suljettiin. U-2:n perään lähetettiin hävittäjät.
Sverdlovskin alueen yläpuolella U-2:n ohjaamossa istuva Powers lensi konetta manuaalisesti, teki muistiinpanoja ja otti valokuvia alueesta. Konetta kohti laukaistiin useita ohjuksia ja sitä koettivat pudottaa useat neuvostohävittäjät. Yksi maasta ammutuista S-75 Dvina -ohjuksista räjähti lähellä U-2:ta sen vasemmalla puolella vaurioittaen konetta. U-2 vajosi hallitsemattomaan kierteeseen maata kohti, ja ohjaamon paineistus katosi. Powers sai laukaistua painepukunsa varahappisäiliön. Koneen istuin oli siirtynyt väärään asentoon, eikä heittoistuinta voinut käyttää, joten Powers irrotti pukunsa happiletkut, avasi ohjaamon kuvun ja hyppäsi ulos vapaaseen pudotukseen. Powersin laskuvarjo avautui 4 500 metrin korkeudella. Hän laskeutui rajusti pellolle, jossa hänet otettiin kiinni. Paikka oli Aramilin kaupungin lähellä oleva kolhoositila 15 kilometrin päässä Sverdlovskista. Powers ei käyttänyt hänelle annettua myrkkyneulaa, jolla olisi voinut surmata itsensä vangiksi joutumisen uhatessa.


title: U-2-välikohtaus

text: Kun Powers otettiin kiinni, Neuvostoliiton johto oli seuraamassa vappupäivän sotilasparaatia Moskovan Punaisella torilla Leninin mausoleumin korokkeella. Ilmatorjunnan komentaja S. S. Birjusov vei pääsihteeri Hruštšoville tiedon tapahtuneesta: ”Olemme ampuneet alas vihollisen tiedustelukoneen. Lentäjä on elossa, hänet on vangittu ja viety kuulusteltavaksi”. Hruštšov onnitteli Birjusovia tapauksesta hiljaa ja jatkoi paraatin katselemista. Tieto Powersin alasampumisesta ei ollut vielä saavuttanut Yhdysvaltoja, sillä Bodøn tukikohdassa Norjassa häntä odotettiin yhä lennolta.


title: U-2-välikohtaus

text: Seuraavana päivänä 2. toukokuuta Powers lennätettiin Moskovaan. Hänelle selvisi KGB:n löytäneen koneen hylystä filmirullat, jotka todistaisivat hänen olleen vakoilutehtävissä. Moskovan lentokentältä Powers vietiin KGB:n päämajaan Lubjankan vankilaan, jossa hänelle tehtiin lääkärintarkastus ja hänet suljettiin selliin. Kuulustelut alkoivat seuraavana aamuna. Koska Powers tiesi filmien löytyneen, hän päätti kertoa totuuden lennosta välttääkseen kuolemantuomion. Hän tosin väitti kuulustelijoille olleensa vasta ensimmäisellä vakoilulennollaan, vaikkei näin ollutkaan. Kuulusteluja pidettiin päivittäin, lukuun ottamatta yhtä jälkeen pidettyä taukoa.


title: U-2-välikohtaus

text: Seuraavana päivänä Powersin maahansyöksyn jälkeen, 2. toukokuuta 1960, kansliapäällikkö prikaatinkenraali Andrew Goodpaster asteli presidentti Dwight D. Eisenhowerin työhuoneeseen Valkoisessa talossa ja kertoi, että edellisenä päivänä tiedustelulennolle Pakistanista kohti Norjaa lähtenyt U-2-lentokone oli todennäköisesti kadonnut ja lentäjä ilmeisesti kuollut. Tuolloin amerikkalaiset eivät vielä tienneet, että Powers oli selviytynyt hengissä ja matkalla Moskovan pahamaineisimpaan vankilaan.


title: U-2-välikohtaus

text: Jotta Powersin todellista tehtävää voitaisiin peitellä, Goodpaster oli keksinyt peitetarinan lehdistölle, joka tulisi kuitenkin kyselemään Powersin kohtalosta. Peitetarinan mukaan Powers olisi ollut ennen katoamistaan tekemässä ilmakehähavaintoja NASAn palkkalistalla Itä-Turkissa. Viimeksi hän olisi muka ilmoittanut koneen ohjaamossa olevista happivaikeuksista, ja koneen etsintöjä oltaisiin parhaillaan suorittamassa Turkissa. Eisenhower hyväksyi Goodpasterin peitetarinan, ja näin ollen Powersia ei voitaisi yhdistää mitenkään CIA:n tiedustelulentoihin. Mikäli Powersin CIA-tausta olisi tullut esille juuri sillä hetkellä, se olisi ollut iso kansainvälinen skandaali juuri ennen Pariisin aseidenriisuntakonferenssia ja näin ollen koko neuvottelut venäläisten kanssa olisivat menneet pieleen.


title: U-2-välikohtaus

text:
Neuvostoliiton pääsihteeri Nikita Hruštšov ilmoitti Neuvostoliiton korkeimmalle neuvostolle 4. toukokuuta, että amerikkalainen tiedustelukone U-2 oli jälleen kerran ylittänyt Neuvostoliiton ilmatilan ja kone oli ammuttu alas. Yhdysvaltain Moskovan suurlähettiläs oli pyytänyt Neuvostoliiton ulkoministeriöltä tietoja kuitenkin kadonneesta aseistamattomasta NASAn säähavaintokoneesta ja sen lentäjästä, sillä Yhdysvalloissa uskottiin edelleen, että Powers olisi pudonnut koneesta ja kuollut. Samalla kone olisi murskautunut palasiksi jossakin päin Neuvostoliiton ja Turkin rajaa.
Hruštšov ilmoitti yllätyksellisesti viikon päästä 7. toukokuuta Neuvostoliiton korkeimmalle neuvostolle, että Powers oli vangittuna Moskovassa ja että hän oli kertonut kuulusteluissa totuuden millä asialla hän oli lentänyt toukokuun 2. päivänä Neuvostoliiton ilmatilassa. Hruštšov ei kertonut kuitenkaan asiasta julkisuuteen mitään, sillä hänen tarkoituksensa olisi saada Eisenhower lankaan, kun tämä tiedustelisi Hruštšovilta Pariisin konferenssin aikana kadonneen lentäjän kohtalosta.


title: U-2-välikohtaus

text: Samalla kun Powersia kuulusteltiin uudelleen Lubjankan vankilassa, Pariisissa alkoi huippukokous koskien aseidenriisuntaneuvotteluita. Huippukokoukseen osallistuivat neljä suurvaltaa (Neuvostoliitto, Ranska, Britannia ja Yhdysvallat), ja kokousta isännöi Ranskan presidentti Charles de Gaulle. De Gaullen tarkoitus oli saada liennytystä aikaiseksi idän ja lännen välillä. Pariisin konferenssi alkoi 16. toukokuuta Élysée-palatsissa.


title: U-2-välikohtaus

text: Tilaisuus meni heti riitelyksi Yhdysvaltain ja Neuvostoliiton välillä koskien U-2-koneiden ylilentoja Neuvostoliiton puolelle. Hruštšov vaati Eisenhowerilta julkista anteeksipyyntöä siitä, ettei tämä ollut siltikään lopettanut U-2-lentoja Neuvostoliiton ilmatilaan, vaikka hän oli luvannut tehdä niin, kun Hruštšov oli vieraillut vuosi sitten Yhdysvalloissa. Britannian pääministeri Harold Macmillan ja Ranskan presidentti Charles de Gaulle huomauttivat Hruštšoville, ettei vakoilu ollut mitään uutta suurvaltojen välillä. De Gaulle muistutti myös siitä, että neuvostoliittolainen satelliitti kiersi koko ajan, vuorokaudessa, Ranskan yläpuolella, mistä saattoi arvata että kyseinen satelliitti oli mitä todennäköisimmin tiedustelutehtävissä, mutta Ranska ei kuitenkaan vaatinut asiasta anteeksipyyntöä Neuvostoliitolta.


title: U-2-välikohtaus

text: Pariisin konferenssi päättyi vain kyräilyksi Yhdysvaltain ja Neuvostoliiton välillä, ja Hruštšov lähti kokouksesta kesken ja samalla hän loukkasi Eisenhoweria kutsumalla tätä "pelkäksi kakkosmieheksi, shakkinappulaksi alaistensa käsissä".


title: U-2-välikohtaus

text: Powers oli ollut vangittuna Lubjankan vankilassa yli , ja hänen vanhempansa ja puolisonsa olivat tulleet Moskovaan seuraamaan hänen oikeudenkäyntiään. Powersin oikeudenkäynti alkoi 16. elokuuta 1960 Moskovan ammattiliittojen talossa, jossa oli 1930-luvulla Stalinin aikana järjestetty näytösoikeudenkäyntejä. Powersia syytettiin "rikollisesta vihamielisestä toiminnasta Neuvostoliiton kansaa vastaan".


title: U-2-välikohtaus

text: Powersin oikeudenkäyntiä oli katsomassa tuhatpäinen yleisö, jonka joukossa istui muun muassa Neuvostoliiton puolelle loikannut tunnettu brittivakooja Guy Burgess. Powers itse odotti saavansa kuolemantuomion vakoilusta. Oikeudessa Powers myönsi syyllisyytensä mutta syyttäjä Roman Rudenko päätti kuitenkin jatkaa tämän hiillostamista kolmen päivän ajan. Lopulta Powersin puolustusasianajaja Mihail I. Grinev suositteli kuolemantuomion välttämiseksi, että Powersin olisi hyvä kertoa oikeudelle olevansa syvästi pahoillaan tapauksesta ja pyytäisi anteeksi, että hän oli ollut vakoilemassa Neuvostoliittoa ja ylittänyt maan ilmatilan laittomasti. Powers katui tekojaan oikeudessa ja sai kolmen vuoden vankeuden ja seitsemän vuoden pakkotyötuomion välttäen näin kuolemantuomion.


title: U-2-välikohtaus

text: Helmikuun 2. päivään vuoteen 1962 mennessä Powers oli istunut Lubjankan vankilassa 21 kuukautta ja rangaistusta olisi jäljellä vielä kahdeksan vuotta. Powersin isä oli vedonnut presidentti John F. Kennedyyn, jotta hänen poikansa vaihdettaisiin neuvostovakooja Rudolf Abeliin, jonka amerikkalaiset olivat vanginneet vuonna 1957 ja joka oli tuomittu vankeuteen 30 vuodeksi vakoilusta. Pitkällisten ja vaikeiden neuvotteluiden jälkeen Neuvostoliitto suostui vaihtamaan Powersin Abeliin, joka itsekin oli hyvin halukas palaamaan Neuvostoliittoon. Powers ja Abel tulivat saattajineen 10. helmikuuta 1962 Glienicken sillalle, joka ylittää Haveljoen Itä- ja Länsi-Berliinin rajalla. CIA kuljetti Powersin Azoreiden saarille, jossa Powers vietti jonkin aikaa, kunnes hänet 18. helmikuuta lennätettiin kotiin Yhdysvaltoihin. Powers asui turvatalossa Ashfordin Farmsilla, lähellä Washingtonia, jossa hän totutteli normaalin arkielämän rutiineihin ja mukavuuksiin.


title: U-2-välikohtaus

text: Yhdysvaltain tiedotusvälineet suhtautuivat Powersin tapaukseen hyvin ristiriitaisesti. Herald Tribune kirjoitti Powersista jopa isolla otsikolla seuraavasti: "Sankari vai sähläri?" Seuraavien kuukausien ajan Powers antoi haastatteluja tiedotusvälineiden edustajille. Powers kutsuttiin kuultavaksi Yhdysvaltain kongressin komiteaan, joka syytti Powersia salaisten laitteiden luovuttamisesta vihollisen käsiin. Komitea kuitenkin vapautti Powersin, mutta hän ei enää palannut entiseen työhönsä tiedustelulentäjänä, vaan meni koelentäjäksi yksityiseen yritykseen. Elokuussa vuonna 1977 Powers kuoli ollessaan koelennolla ohjaamassa helikopteria, joka syöksyi maahan. Vuonna 2000 Yhdysvaltain ilmavoimat myönsi Powersille postuumisti kaikkiaan kolme kunniamitalia.


title: U-2-välikohtaus

text: Steven Spielbergin ohjaama elokuva "Bridge of Spies", joka perustuu U-2-välikohtaukseen ja Powersin alasampumiseen, sai ensi-iltansa 16. lokakuuta 2015.


title: Magio

text: Magio on vuonna 2001 ilmestynyt Liekki-yhtyeen esikoisalbumi, jonka julkaisi Spinefarm Recordsin alamerkki Hawaii Sounds. Se nousi Suomen virallisella listalla parhaimmillaan sijalle 24.


title: Magio

text: 1970-luvun suomalaisesta progesta vaikutteita saanutta levyä on verrattu muun muassa Wigwamin ja Pekka Strengin tuotantoon. Sitä pidetään myös Liekin johtohahmon Janne Kuuselan edellisen yhtyeen Karkkiautomaatin viimeisen "Suudelmilla"-albumin jatkona. "Magion" kannen on tehnyt sarjakuvataiteilija Jenni Rope.


title: Rajan piirsin taa

text: Rajan piirsin taa on vuonna 2005 ilmestynyt Liekki-yhtyeen kolmas studioalbumi. Helmikuussa 2005 julkaistu levy pysyi Suomen virallisella listalla kuuden viikon ajan ja oli parhaimmillaan sijalla 4.


title: Rajan piirsin taa

text: Albumin julkaisi monikansallinen Universal Music Group, jonka Liekki valitse uudeksi levy-yhtiökseen kolmesta eri ehdokkaasta. "Rajan piirsin taa" -albumista piti alun perin tulla tuplalevy, mutta yhtye kyllästyi lopulta ajatukseen ja halusi pelkästään saada sen nopeasti valmiiksi. "Rajan piirsin taa" keräsi Liekin edellisen "Korppi"-albumin tapaan kriitikoilta runsaasti kehuja. Soinniltaan se on huomattavasti raskaampi kuin edeltäjänsä ja levyä on jopa kutsuttu sinfoniseksi.


title: Rajan piirsin taa

text: Singlenä albumilta julkaistiin kappaleet "Veljet" ja "Päijänne". Levyn kannen on kahden ensimmäisen Liekin albumin tapaan tehnyt sarjakuvataiteilija Jenni Rope.


title: Željka Cvijanović

text: Željka Cvijanović (o.s. Grabovac, kyril. Жељка Цвијановић; s. 1967) on bosnialainen serbipoliitikko. Hän on Serbitasavallan pääministeri vuodesta 2013 ja toiminut aiemmin taloussuhteiden ja alueellisen yhteistyön ministerinä Džombićin hallituksessa.


title: Željka Cvijanović

text: Cvijanović edustaa Itsenäisten sosiaalidemokraattien liittoa ja häntä pidetään presidentti Milorad Dodikin läheisenä yhteistyökumppanina. Hallitusta tukevat myös Sosialistinen puolue (SP) ja Demokraattinen kansanliitto (DNS).


title: Željka Cvijanović

text: Cvijanović on koulutukseltaan englanninopettaja.


title: Kalliot leikkaa

text: Kalliot leikkaa on vuonna 2007 ilmestynyt Liekki-yhtyeen neljäs studioalbumi. Syyskuussa 2007 julkaistu levy pysyi Suomen virallisella listalla neljän viikon ajan ja oli parhaimmillaan sijalla 11.


title: Kalliot leikkaa

text: Musiikillisesti levy edustaa edeltäjänsä, vuoden 2005 "Rajan piirsin taa" -albumin tavoin 1970-luvulta vaikutteita ammentavaa progressivista rockia ja sillä on mukana jopa hard rock -elementtejä. Kriitikoilta levy sai ristiriitaisen vastaanoton. Albumilta julkaistiin single "Marie" ja kappaleesta "Loistaa loistaa" tehtiin musiikkivideo. Kannen on muiden Liekin albumien tapaan tehnyt sarjakuvataiteilija Jenni Rope.


title: Mladen Ivanić

text: Mladen Ivanić (kyril. Младен Иванић; s. 16. syyskuuta 1958, Sanski Most) on bosnialainen serbipoliitikko. Hän oli Bosnian sosialistisen tasavallan silloisen yhdeksänjäsenisen presidenttineuvoston jäsen 1988–1991, Serbitasavallan pääministeri 2001–2003, Bosnian ulkoministeri 2003–2007, Bosnian parlamentin ylähuoneen (Dom Naroda) puhemies 2008–2009. Hänet valittiin Bosnian presidenttineuvostoon lokakuun 2014 vaaleissa.


title: Mladen Ivanić

text: Ivanić opiskeli taloustieteitä Banja Lukan yliopistolla ja myöhemmin Belgradin yliopistolla, josta väitteli tohtoriksi 1988, ja jossa on työskennellyt siitä lähtien.


title: Mladen Ivanić

text: Ivanić on johtanut keskustaoikeistolaista PDP-puoluetta sen perustamisesta vuodesta 1999.


title: Mladen Ivanić

text: Ivanić valittiin Bosnian presidenttineuvostoon serbien edustajana 2014. Hän voitti hallituspuolueen Željka Cvijanovićin. Samaa puoluetta edustava RS:n presidentti Milorad Dodik piti valitettavana että Ivanić sai kansainvälistä tukea ja muslimit tukivat häntä.


title: Hyönteinen (albumi)

text: Hyönteinen on vuonna 2008 julkaistu Liekki-yhtyeen viides studioalbumi. Sen on tuottanut yhtyeen seitsemän vuotta aikaisemmin ilmestyneen esikoisalbumin tapaan Janne Haavisto. "Hyönteinen" ei myynyt hyvin, se viipyi Suomen virallisella listalla vain yhden viikon ajan sijalla 17.